2 CORINTIOS 5 KEK - Acˈ chic li katzˈejcual takacˈul - Bible Gateway\n2 CORINTIOS 5 Kekchi (KEK)\nAcˈ chic li katzˈejcual takacˈul saˈ choxa\n5 Li katzˈejcual arin saˈ ruchichˈochˈ chanchan jun li ochoch li na‑osoˈ. La̱o nakanau nak li katzˈejcual arin saˈ ruchichˈochˈ na‑osoˈ. Abanan ta̱cua̱nk chic jun katzˈejcual saˈ choxa li tixqˈue ke li Dios. Moco joˈ ta li ochoch arin saˈ ruchichˈochˈ li na‑osoˈ xban nak yi̱banbil xban cui̱nk. Li katzˈejcual aran saˈ choxa incˈaˈ ta̱osokˈ. Cua̱nk ban chi junelic. 2 Nak cuanco saˈ li tzˈejcualej aˈin, noco‑ayaynac ut nakaj ta ac xkatau li katzˈejcual saˈ li choxa li tixqˈue ke li Dios. 3 Ma̱cuaˈako musikˈej chi ma̱cˈaˈ li katzˈejcual. Ta̱cua̱nk ban li katzˈejcual li tixqˈue ke li Dios. 4 Nak cuanco arin saˈ ruchichˈochˈ riqˈuin li katzˈejcual aˈin, noco‑ayaynac xban li raylal nakacˈul. Incˈaˈ raj chic nakaj li katzˈejcual li na‑osoˈ. Ma̱cuaˈ xban nak nakaj ca̱mc. Xban nak nakaj ta ac xkatau li katzˈejcual saˈ choxa li ta̱cua̱nk chi junelic. 5 Aˈ li Dios aˈan li coxcauresi re nak naru takacˈul li katzˈejcual saˈ choxa. Ut quixqˈue ke li Santil Musikˈej re nak takanau chi tzˈakal nak takacˈul li cˈaˈru naxyechiˈi ke. 6 Joˈcan nak junelic cau kachˈo̱l riqˈuin li Dios nak cuanco saˈ ruchichˈochˈ. Nakanau nak joˈ najtil cuanco saˈ ruchichˈochˈ, moco cuanco ta chak riqˈuin li Ka̱cuaˈ Jesucristo saˈ choxa. 7 Nak yoˈyo̱co arin saˈ ruchichˈochˈ, toj ma̱jiˈ nakil ru li Ka̱cuaˈ. Abanan cau kachˈo̱l nak li Ka̱cuaˈ cuan kiqˈuin. 8 La̱in ninye nak cau kachˈo̱l riqˈuin li Dios. Nakaj raj ca̱mc ut xcanabanquil li katzˈejcual aˈin re nak naru toxic saˈ choxa chi cua̱nc riqˈuin li Ka̱cuaˈ Jesucristo. 9 Joˈcan nak junelic nakaqˈue kachˈo̱l chixba̱nunquil li cˈaˈru naraj li Ka̱cuaˈ usta cuanco arin saˈ ruchichˈochˈ malaj saˈ li Santil Choxa. 10 Nakanau nak chikajunilo toxkacˈut kib chiru li Cristo re nak aˈan ta̱rakok a̱tin saˈ kabe̱n. Ut li junju̱nk tixcˈul lix kˈajca̱munquil aˈ yal chanru lix yehom xba̱nuhom nak xcuan saˈ ruchichˈochˈ, ma us malaj incˈaˈ us quixba̱nu.\nChocua̱nk chi sum a̱tin riqˈuin li Dios\n11 Joˈcan nak nakaxucua ru li Dios ut nakaqˈue kachˈo̱l chixchˈolobanquil lix ya̱lal. Ut li Dios naxnau chi tzˈakal nak ti̱c li kachˈo̱l. Ut la̱in nacuaj nak te̱nau ajcuiˈ la̱ex. 12 Incˈaˈ yo̱quin chixyebal aˈin e̱re re xnimobresinquil cuib. Yo̱quin ban chixqˈuebal e̱naˈleb re nak ta̱sahokˈ e̱chˈo̱l cuiqˈuin ut re nak te̱nau xsumenquil li yo̱queb chixnimobresinquil rib riqˈuin lix yehom xba̱nuhomeb ut incˈaˈ nequeˈxqˈue xcuanquil li ti̱quil chˈo̱lej. 13 Cuan nequeˈyehoc nak incˈaˈ tuktu kajolom. Abanan li cˈaˈru nakaba̱nu, aˈan re xqˈuebal xlokˈal li Dios. Cui la̱ex nequecˈoxla nak tuktu kajolom, us, xban nak us chokˈ e̱re la̱ex li cˈaˈru nakaba̱nu. 14 Xban nak kˈaxal nocoxra li Cristo, joˈcan nak nakaqˈue kachˈo̱l chi cˈanjelac chiru. Nakanau chi tzˈakal nak li Cristo quicam saˈ kacˈabaˈ la̱o chikajunilo. Ut xban nak quicam aˈan, chikajunilo camenako chic chiru li ma̱c. 15 Quicam saˈ kacˈabaˈ chikajunilo la̱o re nak incˈaˈ yoˈyo̱ko yal chi joˈcan chixba̱nunquil li cˈaˈru nakaj kajunes kib. Yoˈyo̱ko ban re nak takaba̱nu li cˈaˈru naraj li Cristo li quicam ut quicuacli cuiˈchic chi yoˈyo saˈ kacˈabaˈ la̱o. 16 Incˈaˈ chic nakaqˈue retal chanru nak cuanqueb li junju̱nk saˈ ruchichˈochˈ. Anakcuan la̱o chic aj pa̱banel ut jalan chic li kanaˈleb. Junxil nak toj ma̱jiˈ nocopa̱ban incˈaˈ xkaqˈue xcuanquil li Cristo xban nak xkacˈoxla nak yal cui̱nk. Abanan anakcuan nakanau chic lix ya̱lal. 17 Joˈcan ut cui junak xpa̱b li Cristo, acˈobresinbil aˈan. Lix yuˈam quicuan junxil xnumeˈ ut anakcuan acˈ chic lix yuˈam. 18 Chixjunil aˈin xkama̱tani riqˈuin li Dios ut aˈan ajcuiˈ li quicˈamoc ke saˈ usilal riqˈuin saˈ xcˈabaˈ li Jesucristo. Ut aˈan ajcuiˈ li quixakaban ke chixchˈolobanquil xya̱lal li colba‑ib re nak cuan li teˈpa̱ba̱nk ut teˈcua̱nk saˈ usilal riqˈuin li Dios. 19 Aˈan aˈin li yo̱quin chixyebal: Li Dios coxcˈam cuiˈchic saˈ usilal riqˈuin saˈ xcˈabaˈ li Cristo. Ut incˈaˈ chic naxqˈue saˈ xchˈo̱l li kama̱c. Li Dios quixkˈaxtesi ke li cˈanjel aˈin re nak takachˈolob xya̱lal re nak li ani teˈpa̱ba̱nk teˈcˈamekˈ saˈ usilal riqˈuin li Dios. 20 Joˈcan ut nak la̱o taklanbilo saˈ xcˈabaˈ li Jesucristo. Li Dios naxtoˈoni lix tzˈu̱mal ke re nak ta̱a̱tinak e̱riqˈuin. Saˈ xcˈabaˈ li Jesucristo nakatzˈa̱ma che̱ru nak checˈamak e̱rib saˈ usilal riqˈuin li Dios. 21 Li Jesucristo ma̱ jun sut quima̱cob. Abanan li Dios quixqˈue li kama̱c saˈ xbe̱n li Cristo re nak saˈ xcˈabaˈ aˈan, la̱o takatau lix ti̱quilal kachˈo̱l li naxqˈue li Dios.


1 CORINTIOS 15 KEK - Lix cuaclijic chi yoˈyo li Jesucristo - Bible Gateway\n1 CORINTIOS 15 Kekchi (KEK)\nLix cuaclijic chi yoˈyo li Jesucristo saˈ xya̱nkeb li camenak\n15 Anakcuan ex inherma̱n, tinchˈolob cuiˈchic che̱ru li resil li colba‑ib. Li resil aˈan, aˈan li ac xinye e̱re ut xecˈu̱luban saˈ e̱chˈo̱l ut riqˈuin aˈan cau chic e̱chˈo̱l saˈ le̱ pa̱ba̱l. 2 Aˈan aˈin li xya̱lal li xinchˈolob che̱ru, li xexcoleˈ cuiˈ. La̱ex colbilex chic cui nequexpa̱ban chi tzˈakal ut incˈaˈ nequecanab xpa̱banquil. Abanan cui incˈaˈ nequepa̱b chi anchal e̱chˈo̱l, ma̱cˈaˈ rajbal nak xexpa̱ban. 3 Li cˈaˈru quixcˈut li Ka̱cuaˈ chicuu, aˈan ajcuiˈ li xinchˈolob che̱ru. Lix ya̱lal aˈan kˈaxal nim xcuanquil ut aˈan aˈin: nak li Ka̱cuaˈ Jesucristo quicam re xtojbal rix li kama̱c joˈ tzˈi̱banbil najter saˈ li Santil Hu xbaneb li profeta. 4 Joˈ nak queˈxtzˈi̱ba chak li profeta najter, joˈcan quicˈulman. Li Ka̱cuaˈ Jesucristo quimukeˈ ut quicuacli cuiˈchic chi yoˈyo saˈ rox li cutan. 5 Chirix aˈan li Ka̱cuaˈ Jesucristo quixcˈut rib chiru li apóstol Pedro ut quixcˈut ajcuiˈ rib chiruheb chixjunileb li apóstol. 6 Ut chirix chic aˈan quixcˈut rib chiruheb numenak o̱b ciento chi aj pa̱banel nak chˈutchˈu̱queb. Saˈ xya̱nkeb aˈan cuanqueb nabaleb toj yoˈyo̱queb anakcuan ut cuanqueb ajcuiˈ li ac camenakeb. 7 Ut mokon li Ka̱cuaˈ Jesucristo quixcˈut rib chiru laj Jacobo ut quixcˈut ajcuiˈ rib chiruheb chixjunileb li apóstol. 8 Ut chirix chixjunil aˈan, quixcˈut ajcuiˈ rib chicuu la̱in, usta la̱in chanchanin jun cˈulaˈal toj ma̱jiˈ naxtau xkˈehil xyoˈlajic xban nak la̱in toj ma̱jiˈ ninyoˈla saˈ lin pa̱ba̱l nak quixcˈut rib chicuu. 9 La̱in cubenak incuanquil chiruheb chixjunileb li apóstol ut ma̱cuaˈ raj incˈulub nak la̱inak apóstol xban nak la̱in xinrahobtesiheb chak laj pa̱banel. 10 Abanan xban rusilal li Dios nak la̱in apóstol. Ut li rusilal li Dios incˈaˈ quicana chi ma̱cˈaˈ rajbal xban nak kˈaxal cau cuiˈchic nincˈanjelac chiru chixjunileb li apóstol. Aban ma̱cuaˈ injunes nincˈanjelac. Li Dios natenkˈan cue xban xnimal rusilal li xinma̱tani. 11 Ma̱cˈaˈ naxye cui xerabi resil li colba‑ib riqˈuineb li apóstol jun chˈol malaj cuiqˈuin la̱in. Juntakˈe̱t li resil li colba‑ib li nakajultica chikajunilo ut aˈan li xepa̱b la̱ex.\nEb li camenak teˈcuacli̱k cuiˈchic chi yoˈyo\n12 Ac xkachˈolob xya̱lal che̱ru nak li Cristo quicuacli cuiˈchic chi yoˈyo saˈ xya̱nkeb li camenak. Abanan toj cuan saˈ e̱ya̱nk li nequeˈyehoc re nak incˈaˈ teˈcuacli̱k cuiˈchic chi yoˈyo li camenak. 13 Cui incˈaˈ teˈcuacli̱k cuiˈchic chi yoˈyo eb li camenak, incˈaˈ raj ya̱l nak quicuacli cuiˈchic chi yoˈyo li Jesucristo sa xya̱nkeb li camenak. 14 Cui ta incˈaˈ quicuacli cuiˈchic chi yoˈyo li Jesucristo, ma̱cˈaˈ raj xya̱lal li nakajultica resil, ut ma̱cˈaˈ raj rajbal li xepa̱b. 15 Ut cui ta incˈaˈ quicuacli chi yoˈyo li Cristo saˈ xya̱nkeb li camenak, xocana raj la̱o chokˈ aj balakˈ riqˈuin li xkaye chirix li Dios xban nak xkachˈolob xya̱lal nak li Dios quixcuaclesi cuiˈchic chi yoˈyo li Cristo. Abanan incˈaˈ raj quixcuaclesi chi yoˈyo cui ya̱l nak incˈaˈ teˈcuacli̱k cuiˈchic chi yoˈyo li camenak. 16 Cui ta incˈaˈ ya̱l nak teˈcuacli̱k cuiˈchic chi yoˈyo li camenak, incˈaˈ raj ya̱l nak quicuacli cuiˈchic chi yoˈyo li Cristo. 17 Cui ta li Cristo incˈaˈ quicuacli cuiˈchic chi yoˈyo, ma̱cˈaˈ raj rajbal le̱ pa̱ba̱l. Toj cua̱nkex raj ajcuiˈ saˈ le̱ ma̱c. 18 Cui ta joˈcan, eb li queˈxpa̱b li Cristo li queˈcam sachenakeb raj ajcuiˈ xban lix ma̱queb. 19 Cui ta caˈaj cuiˈ re li kayuˈam arin saˈ ruchichˈochˈ nak xkapa̱b li Cristo, xkabalakˈi raj kib ut kˈaxal tokˈoba̱l raj ku tocana̱k chiruheb chixjunileb li kas ki̱tzˈin. 20 Abanan relic chi ya̱l nak li Cristo quicuaclesi̱c cuiˈchic chi yoˈyo saˈ xya̱nkeb li camenak. Aˈan li xbe̱n li quicuacli chi yoˈyo chiruheb chixjunileb li teˈcuaclesi̱k cuiˈchic chi yoˈyo. 21 Xban nak quima̱cob laj Adán, joˈcan nak chikajunilo nococam. Abanan xban nak quicuacli cuiˈchic chi yoˈyo li Jesucristo, cuan ajcuiˈ xcuaclijiqueb li camenak chi yoˈyo. 22 Joˈcan nak saˈ xcˈabaˈ laj Adán li kaxeˈto̱nil yucuaˈ nak chikajunilo nococam. Ut saˈ xcˈabaˈ li Jesucristo, chixjunileb li nequeˈpa̱ban re teˈcuacli̱k cuiˈchic chi yoˈyo ut teˈqˈuehekˈ xyuˈam chi junelic. 23 Ut nak teˈcuacli̱k cuiˈchic chi yoˈyo eb li camenak, moco jun cuaclijiqueb ta nak teˈcuacli̱k chak. Li xbe̱n li quicuacli chak chi yoˈyo, aˈan li Jesucristo. Ut mokon nak tol‑e̱lk cuiˈchic li Jesucristo, teˈcuacli̱k chak eb li queˈpa̱ban re. 24 Ut chirix chic aˈan acaˈ chic li rosoˈjic li ruchichˈochˈ ut li Cristo tixsacheb xcuanquil chixjunileb li nequeˈtaklan saˈ ruchichˈochˈ ut tixsach ajcuiˈ xcuanquileb li Musikˈej. Ut chirix aˈan li Cristo tixkˈaxtesi lix cuanquil saˈ rukˈ li Dios Acuabej. 25 Li Cristo cua̱nk xcuanquil chi takla̱nc toj retal tixqˈueheb rubel rok chixjunileb li xicˈ nequeˈiloc re. 26 Ut li ta̱sachekˈ xcuanquil toj saˈ rosoˈjic, aˈan li ca̱mc. 27 Tzˈi̱banbil retalil saˈ li Santil Hu nak li Acuabej Dios quixqˈue chixjunil li cˈaˈak re ru rubel xcuanquil li Cristo. Abanan li Cristo incˈaˈ nataklan saˈ xbe̱n li Acuabej Dios xban nak li Dios, aˈan li quiqˈuehoc re lix cuanquilal. 28 Ut nak acak xcanaba̱c xban li Dios chixjunil li cˈaˈak re ru rubel xcuanquil li Cristo li Alalbej, tojoˈnak li Cristo tixkˈaxtesi ajcuiˈ rib rubel xcuanquil li Acuabej Dios, li quiqˈuehoc xcuanquil li Cristo saˈ xbe̱n chixjunil, ut li Dios aˈanak chic yal re saˈ xbe̱n chixjunil. 29 Cuan caˈchˈin chic tinye chirix lix cuaclijiqueb chi yoˈyo li camenak. Cuanqueb saˈ e̱ya̱nk li nequeˈcubsi̱c xhaˈeb chokˈ ru̱chil xcubi haˈ li camenak. Cui incˈaˈ nequeˈxpa̱b nak teˈcuacli̱k li camenak, ¿cˈaˈut nak nequeˈxba̱nu chi joˈcan? 30 Ut cui incˈaˈ teˈcuacli̱k chi yoˈyo li camenak, ¿cˈaˈut nak la̱o aj yehol resil li colba‑ib nakaqˈue kib chi rahobtesi̱c cui ma̱cˈaˈ xya̱lal li yo̱co chixba̱nunquil? 31 Ex inherma̱n, relic chi ya̱l ninye e̱re nak rajlal cutan cuan li nequeˈraj incamsinquil xban nak ninye resil li colba‑ib. Abanan nasahoˈ saˈ inchˈo̱l xban nak xepa̱b li Cristo. 32 Ut cui incˈaˈ teˈcuacli̱k chi yoˈyo li camenak, ¿cˈaˈ raj ru tinra nak tincˈul li raylal arin Efeso? Chanchan nak yo̱quin chi pletic riqˈuineb li joskˈ aj xul nak cuanquin arin saˈ xya̱nkeb li tenamit. Ma̱cˈaˈ raj rajbal aˈan cui incˈaˈ takacˈul kakˈajca̱munquil chirix li kacamic. Kˈaxal us raj cui takaba̱nu joˈ li incˈaˈ nequeˈxpa̱b nak teˈcuacli̱k chi yoˈyo li camenak li nequeˈxye cuaˈako, ucˈako xban nak cuulaj caˈbej nococam. 33 Me̱qˈue e̱rib chi balakˈi̱c xbaneb li nequeˈa̱tinac chi joˈcan. Me̱junaji e̱rib riqˈuineb li incˈaˈ useb xnaˈleb xban nak li incˈaˈ useb xnaˈleb nequeˈxpoˈ xchˈo̱leb li cha̱bileb xnaˈleb. 34 Checˈoxla chi us li yo̱quex chixba̱nunquil ut mexma̱cob chic. Cuanqueb saˈ e̱ya̱nk li toj ma̱jiˈ nequeˈxpa̱b li Dios. Re xcˈutbal e̱xuta̱n nak ninye e̱re chi joˈcaˈin. 35 Ma̱re cuan li nequeˈyehoc, ¿chanru nak teˈcuacli̱k cuiˈchic chi yoˈyo li camenak? ¿Chanru teˈcˈutu̱nk nak teˈcuacli̱k? ¿Ma teˈcuacli̱k cuiˈchic chi tzˈakal re ruheb? chanqueb. 36 Ma̱cˈaˈ e̱naˈleb. Cˈoxlankex caˈchˈinak chirix li a̱uc. Li iyaj na‑auman incˈaˈ namok cui incˈaˈ nakˈa li rix xbe̱n cua. 37 Ma̱cuaˈ li ratzˈum li acui̱mk na‑auman. Aˈ li riyajil ban na‑auman usta trigo malaj cˈaˈ chic ru chi iyajil. 38 Ut li Dios naxqˈue li ratzˈum chi chˈinaˈus joˈ naraj aˈan. Aˈ yal cˈaˈru li iyaj ta̱rau junak, aˈan ajcuiˈ li ratzˈum tixqˈue. 39 Nabal pa̱y ru li iyaj ut nabal pa̱y ajcuiˈ ru li ratzˈum na‑el. Ut joˈcan ajcuiˈ nabal pa̱y ru li tibelej. Jalan xtibel li cristian chiru xtibel li xul. Ut jalan xtibel li car chiru xtibel li xul li nequeˈrupupic. 40 Ut jalaneb ajcuiˈ li ángel saˈ choxa chiku la̱o ut jalaneb lix lokˈal chiru li kalokˈal la̱o arin saˈ ruchichˈochˈ. 41 Jalan cuiˈ xlokˈal li sakˈe ut jalan cuiˈ xlokˈal li po ut jalan ajcuiˈ xlokˈal li chahim ut jalan jala̱nk lix lokˈal li junju̱nk chi chahim. 42 Joˈcan ajcuiˈ la̱o. Jalan chic li kalokˈal nak tocuacli̱k cuiˈchic chi yoˈyo chirix li kacamic. Nak nococam, nocomukeˈ ut nakˈa li katibel, abanan nak tocuacli̱k cuiˈchic chi yoˈyo jalanako chic ut incˈaˈ chic toca̱mk. 43 Nak namukeˈ junak camenak ma̱cˈaˈ xcacuilal chi moco xlokˈal. Abanan nak ta̱cuacli̱k cuiˈchic chi yoˈyo, kˈaxal nimak xlokˈal ut cua̱nk chic xcuanquil. 44 Nak nococam namukeˈ li katibel xban nak yal chˈochˈ oquenak. Abanan nak tocuacli̱k cuiˈchic chi yoˈyo, musikˈejo chic. Nak cuanco saˈ ruchichˈochˈ cuan li katibel nakˈa na‑osoˈ. Abanan saˈ choxa jalanako chic ut ta̱cua̱nk li kayuˈam chi junelic. 45 Tzˈi̱banbil saˈ li Santil Hu chi joˈcaˈin:\nLaj Adán li xbe̱n cui̱nk quiqˈueheˈ xmusikˈ nak quiyoˈobtesi̱c xban li Dios. Abanan li xcab Adán, aˈ li Ka̱cuaˈ Jesucristo, aˈan musikˈej ut aˈan li naqˈuehoc kayuˈam chi junelic.\n46 Joˈcan nak li katibel arin saˈ ruchichˈochˈ, aˈan na‑osoˈ. Abanan li kamusikˈ li naxqˈue ke li Dios, aˈan incˈaˈ na‑osoˈ. Cuan ban chi junelic. 47 Nak quiyoˈobtesi̱c laj Adán xban li Dios, chˈochˈ qui‑oc. Abanan li Jesucristo moco yoˈobtesinbil ta. Aˈan musikˈej ut saˈ choxa quichal chak. 48 Joˈcan nak chikajunilo arin saˈ ruchichˈochˈ yal tibelo joˈ laj Adán. Ut nak tocuacli̱k cuiˈchic chi yoˈyo, la̱ako chic musikˈej joˈ li Cristo li quichal chak saˈ choxa. 49 Anakcuan cuan katibel joˈ li re laj Adán. Li tibelej aˈan chˈochˈ oquenak. Abanan saˈ jun cutan la̱ako chic joˈ li Cristo li quichal chak saˈ choxa. 50 Ex inherma̱n, li nacuaj xyebal e̱re, aˈan aˈin: li katibel ut li kaquiqˈuel incˈaˈ ta̱oc saˈ lix nimajcual cuanquilal li Dios xban nak aˈan nakˈa. Li bar cuan nakˈa incˈaˈ naru ta̱re̱chani lix nimajcual cuanquilal li Dios xban nak aˈan incˈaˈ nakˈa. 51 Nacuaj ajcuiˈ nak te̱nau lix ya̱lal li mukmu nak quicuan chak junxil. Aˈan aˈin: moco chikajunilo ta la̱o aj pa̱banel toca̱mk, abanan chikajunilo tojalanokˈ. 52 Saˈ rosoˈjic li cutan nak ta̱ecˈa̱nk chak li trompeta, tojalanokˈ saˈ junpa̱t saˈ jun mutzˈil u. Nak ta̱ecˈa̱nk chak li trompeta eb laj pa̱banel li ac camenakeb teˈcuacli̱k cuiˈchic chi yoˈyo ut incˈaˈ chic teˈca̱mk. Ut eb laj pa̱banel li toj yoˈyo̱queb teˈjalanokˈ. 53 Li katibel arin saˈ ruchichˈochˈ nakˈa. Tento nak ta̱jala̱k re nak incˈaˈ chic ta̱kˈa̱k. Ut li kayuˈam li na‑osoˈ saˈ ruchichˈochˈ ta̱jala̱k riqˈuin jun acˈ yuˈam incˈaˈ chic ta̱osokˈ. 54 Nak acak xjalanoˈ li katibel li nakˈa, ut nak acak xjalanoˈ li kayuˈam li na‑osoˈ, aran ta̱tzˈaklok ru li quitzˈi̱ba̱c chak najter xbaneb li profeta nak queˈxye chak chi joˈcaˈin:\nSachbil xcuanquil li ca̱mc chi junaj cua xban nak xnumta xcuanquil li Cristo saˈ xbe̱n.\n55 Li ca̱mc ma̱cˈaˈak chic xcuanquil saˈ kabe̱n.\nMa̱cˈaˈ chic li raylal takacˈul xban li ca̱mc.\n56 Xban nak cuan li ma̱c, joˈcan nak cuan li ca̱mc. Nak ma̱cˈaˈak chic li ma̱c, ma̱cˈaˈak chic li ca̱mc. Ut li chakˈrab ma̱cˈaˈak chic xcuanquil saˈ kabe̱n. 57 Joˈcan ut chikabantioxi re li Dios nak ma̱cˈaˈ chic xcuanquil li ca̱mc saˈ kabe̱n saˈ xcˈabaˈ li Ka̱cuaˈ Jesucristo. 58 Joˈcan ut ex inherma̱n, raro̱quex inban, cauhak taxak e̱chˈo̱l saˈ le̱ pa̱ba̱l. Michˈinan le̱ chˈo̱l. Cheqˈuehak ban e̱chˈo̱l chi cˈanjelac chiru li Ka̱cuaˈ. Ut chenauhak nak li joˈ qˈuial te̱ba̱nu saˈ xcˈabaˈ li Ka̱cuaˈ cuan rajbal.


HECHOS 27 KEK - Laj Pablo quitakla̱c aran Roma - Nak - Bible Gateway\nHECHOS 27 Kekchi (KEK)\nLaj Pablo quitakla̱c aran Roma\n27 Nak quichˈola li kaxiquic chiru haˈ toj Italia, laj Pablo rochbeneb li jun chˈol chic li cuanqueb chi pre̱xil, queˈkˈaxtesi̱c saˈ rukˈ jun li capitán aj Julio xcˈabaˈ. Aˈan xcomoneb li jun chˈu̱tal chi soldado re li acuabej César. 2 Co‑oc saˈ jun li jucub li quichal chak saˈ li tenamit Adramitio. Li jucub aˈan ac xic re. Co̱o kochben laj Aristarco li quichal chak Tesalónica xcue̱nt Macedonia. Li jucub ta̱numekˈ chixcˈatk eb li naˈajej xcue̱nt Asia. 3 Ut saˈ li cutan jun chic cocuulac Sidón. Laj Julio quixba̱nu usilal re laj Pablo. Quixcanab chi xic riqˈuineb laj pa̱banel li cuanqueb aran re nak ta̱tenkˈa̱k xbaneb. 4 Co‑el aran Sidón saˈ li jucub. Nak yo̱co chi xic, coxonumekˈ nachˈ riqˈuin Chipre xban nak chiku yo̱ chi cha̱lc li ikˈ. 5 Conumeˈ jun pacˈal li palau cuan cuiˈ li tenamit Cilicia ut Panfilia. Ut cocuulac saˈ li tenamit Mira li cuan saˈ xcue̱nt Licia. 6 Aran quixtau jun li jucub li capitán re Alejandría. Ac xic re Italia ut corocsi saˈ li jucub aˈan re toxic. 7 Nabal cutan cobe̱c chiru haˈ chi timil. Ra sa nak cocuulac saˈ xjayal li tenamit Gnido. Xban nak kˈaxal cau li ikˈ, joˈcan nak quikajal kabe. Conumeˈ cuan cuiˈ li tenamit Salmón ut co̱o saˈ li naˈajej Creta li sutsu saˈ haˈ. 8 Kˈaxal chˈaˈaj ut kˈaxal timil cocuulac saˈ jun li tenamit “Cha̱bil Oqueba̱l” nequeˈxye re. Nachˈ riqˈuin aˈan cuan li tenamit Lasea. 9 Nabal cutan cobay saˈ li naˈajej aˈan ut xiu xiu chic li xic chiru haˈ xban nak cuulac re li habalkˈe. Joˈcan nak laj Pablo qui‑oc chixqˈuebal xnaˈlebeb laj chˈeˈol jucub. 10 Quixye reheb: ―Ex cuas cui̱tzˈin, yo̱quin chixqˈuebal retal nak li xic chiru haˈ kˈaxal chˈaˈaj. Nabal li raylal takacˈul chi joˈcaˈin. Moco caˈaj cuiˈ ta xiu xiu re li jucub ut li ri̱k. Xiu xiu aj ban cuiˈ chokˈ ke la̱o, chan laj Pablo. 11 Abanan li capitán incˈaˈ quixqˈue xcuanquil li cˈaˈru quixye laj Pablo. Aˈ ban chic li cˈaˈru queˈxye laj e̱chal re li jucub ut laj chˈeˈol re, aˈan chic li queˈxba̱nu. 12 Ut xban nak ma̱cˈaˈ junak naˈajej bar ta̱ru̱k teˈxnumsi cuiˈ li habalkˈe chi sa saˈ xchˈo̱leb, li xqˈuialeb queˈxye nak us li e̱lc aran cui ta̱ru̱k teˈcuulak Fenice re teˈxnumsi li habalkˈe aran. Aˈan jun li tenamit xcue̱nt Creta. Saˈ li naˈajej aˈan cuan cuib li oqueba̱l re li jucub. Jun nacana saˈ li suroeste ut li jun chic nacana saˈ li noroeste.\nLi cak‑sut‑ikˈ li quixqˈue nak yo̱queb chi numecˈ saˈ li palau\n13 Nak ac yo̱ li ikˈ li nachal saˈ li sur, queˈxcˈoxla nak naru teˈxic. Joˈcan nak queˈxtiquib xic. Yo̱queb chi xic chire li palau nachˈ riqˈuin li naˈajej Creta. 14 Junpa̱t na chic nak quichal jun cacuil ikˈ. Lix cau ok li haˈ yo̱ chixsacˈbal rib chiru li jucub. Euroclidón xcˈabaˈ li ikˈ aˈan li nachal chak saˈ li noroeste. 15 Incˈaˈ chic queˈxcuy xmetzˈe̱u li cacuil ikˈ laj chˈeˈol re li jucub. Joˈcan nak quikacanab kib re toxcˈam. Ut li jucub quicˈameˈ xban li ikˈ. 16 Cocuulac cuan cuiˈ jun si̱ril li chˈochˈ Clauda xcˈabaˈ sutsu saˈ haˈ. Ra sa nak coru xtaksinquil li chˈina jucub li yo̱ chi quelo̱c xban li nimla jucub. 17 Nak kataksi saˈ li nimla jucub, cˈajoˈ nak queˈxucuac li cristian. Queˈxcˈoxla nak ma̱re ta̱tˈilk li jucub saˈ li samaib. Queˈxcubsi xtˈicrul li jucub ut yo̱co chi xic chi joˈcan. 18 Joˈ cuulajak chic toj cau ajcuiˈ li ikˈ. Cˈajoˈ nak yo̱ chirecˈasinquil li jucub. Joˈcan nak quikatiquib xjebbal li ri̱k ut kacut saˈ li palau. 19 Saˈ rox li cutan quikisi saˈ li jucub li cˈaˈru nacˈanjelac re li jucub, re nak incˈaˈ chic a̱lak li jucub. 20 Chiru nabal cutan incˈaˈ qui‑iloc li sakˈe chi moco li chahim chiru kˈojyi̱n. Kˈaxal cau li cak‑sut‑ikˈ ut xiu xiu cuanco. Incˈaˈ chic nakayoˈoni nak tocolekˈ ta. 21 Ac xnumeˈ nabal cutan ut ma̱jiˈ nakayal cua. Joˈcan nak laj Pablo quixakli saˈ xyiheb ut quixye reheb: ―Ex cuas cui̱tzˈin, kˈaxal us raj quine̱rabi ta. Incˈaˈ raj co‑el chak Creta. Cui ta incˈaˈ xo‑el, incˈaˈ raj xkacˈul li raylal aˈin ut incˈaˈ raj xosachoc. 22 Aˈut anakcuan tinye e̱re nak mexcˈoxlac. Cauhak ban e̱chˈo̱l xban nak ma̱ ani ke ta̱ca̱mk. Caˈaj cuiˈ li jucub ta̱sachk. 23 Saˈ li kˈojyi̱n aˈin xcˈutbesi rib chicuu jun x‑ángel li Dios laj e̱chal cue, li nincˈanjela ru. 24 Li ángel xye cue, “Matxucuac, at Pablo, xban nak tento nak tatcuulak riqˈuin li acuabej César. Xban xnimal rusilal li Ka̱cuaˈ, ma̱ jun reheb li cuanqueb a̱cuochben teˈca̱mk,” chan cue. 25 Joˈcan nak cauhak e̱chˈo̱l, ex cuas cui̱tzˈin. La̱in cau inchˈo̱l riqˈuin li Dios nak ta̱cˈulma̱nk joˈ xye cue li ángel. 26 Abanan tento nak tocutekˈ xban li haˈ saˈ jun naˈajej sutsu saˈ haˈ, chan laj Pablo reheb. 27 Cuib xama̱n na yo̱co chi cˈuluc raylal. Li haˈ yo̱ chikacˈambal yalak bar chiru li palau Adriático xcˈabaˈ xban li cacuil ikˈ. Tuktu chic kˈojyi̱n nak eb laj chˈeˈol jucub queˈxcˈoxla nak ac cuulaqueb re chi chˈochˈel. 28 Queˈxcubsi jun li cˈam re xbisbal xchamal li haˈ. Toj cuan cuaklaju xca̱cˈa̱l metro xchamal nak queˈxbis. Nak queˈjiloc chic caˈchˈin, queˈxqˈue cuiˈchic li bisleb ut cuukub xcaˈcˈa̱l metro chic lix chamal. 29 Cˈajoˈ lix xiuheb xban nak queˈxcˈoxla nak ma̱re ta̱cutekˈ li jucub saˈ xya̱nk pec xban lix cau ok li palau. Joˈcan nak queˈxqˈue saˈ li haˈ chirix li jucub ca̱hib li ni̱nki chˈi̱chˈ ancla xcˈabaˈ re raj xxakabanquil li jucub. Ut nequeˈraj ta ac xsake̱u. 30 Ut eb laj chˈeˈol jucub queˈraj e̱lelic saˈ li jucub. Queˈxqˈue li chˈina jucub saˈ haˈ ut queˈxba̱nu ribeb nak teˈraj xqˈuebal li chˈi̱chˈ ancla saˈ haˈ chiru li jucub. 31 Laj Pablo quixye re li capitán ut reheb ajcuiˈ li soldado: ―Cui incˈaˈ nequeˈcana eb aˈin saˈ li jucub, la̱ex incˈaˈ ta̱ru̱k texcolekˈ, chan. 32 Joˈcan nak eb li soldado queˈxyocˈ lix cˈa̱mal li chˈina jucub ut queˈxcanab chi sachc saˈ li palau. 33 Nak qui‑oc chi cutanocˈ, laj Pablo quixqˈue xcacuilal xchˈo̱leb chixjunileb ut quixye reheb nak teˈcuaˈak. Quixye reheb: ―Cuib xama̱n anakcuan e̱roquic chi oybeni̱nc ut chixcuybal e̱saˈ chi ma̱cˈaˈ nequetzaca. 34 Nintzˈa̱ma che̱ru nak texcuaˈak re nak cauhakex ut ma̱ jun e̱re ta̱ca̱mk, chan reheb. 35 Ut nak quixye aˈan, quixchap jun li caxlan cua ut quixbantioxi chiru li Dios chiruheb chixjunileb li cuanqueb aran. Ut nak quixjach, qui‑oc chixcuaˈbal. 36 Riqˈuin aˈin quicˈojla xchˈo̱leb chixjunileb ut queˈoc ajcuiˈ chi cuaˈac eb aˈan. 37 Chikajunilo li cuanco saˈ li jucub, cuanco cuib ciento riqˈuin cuaklaju xca̱cˈa̱l (276). 38 Nak ac xeˈrakeˈ chi cuaˈac, queˈoc cuiˈchic chixjebbal li ri̱k li jucub ut queˈxcut chi haˈ li trigo re nak ta̱se̱bokˈ li ri̱k. 39 Nak quicutanoˈ queˈxqˈue retal nak cuanqueb saˈ jun naˈajej incˈaˈ nequeˈxnau ru. Aran na‑oc jun li nimaˈ saˈ li palau ut aran cuan jun li naˈajej saˈ samaib chire li palau. Aran queˈxcˈoxla nak ta̱ru̱k teˈxhiltesi li jucub. 40 Queˈxyocˈ lix cˈa̱mal li anclas ut queˈxcanab chi subu̱nc saˈ li haˈ. Queˈxcotz ajcuiˈ lix bacˈbal li chˈi̱chˈ li naberesin re li jucub. Ut queˈxtaksi cuiˈchic li nimla tˈicr li naramoc re li ikˈ. Ut yo̱queb chi xic chire li haˈ. 41 Li jucub quicˈameˈ xban li ikˈ bar nequeˈxcˈul cuiˈ rib li nimaˈ ut li palau. Aran quitˈil saˈ samaib li ruˈuj li jucub. Incˈaˈ chic qui‑ecˈan saˈ xnaˈaj. Ut li jucub yo̱ chi jorecˈ xban lix cau ok li palau. 42 Eb li soldado queˈxcˈoxla nak us teˈxcamsiheb chixjunil li pre̱x re nak incˈaˈ teˈxcut rib chi numxic chiru haˈ re teˈxcol rib. 43 Abanan li capitán quiraj xcolbal laj Pablo. Joˈcan nak quixpoˈ ru lix cˈaˈuxeb li soldado ut quixye reheb nak li ani naxnau numxic xcutakeb rib xbe̱n cua saˈ haˈ ut teˈnumxik re nak teˈe̱lk chi chˈochˈel. 44 Cuan li queˈel chiru tzˈalam cheˈ ut cuan queˈxchap cˈaˈak re ru re li jucub. Joˈcaˈin nak queˈcoleˈ chixjunileb ut queˈel chi chˈochˈel.


HEBREOS 5 KEK - Saˈ xya̱nkeb laj judío cuanqueb - Bible Gateway\nHEBREOS 5 Kekchi (KEK)\n5 Saˈ xya̱nkeb laj judío cuanqueb xyucuaˈil aj tij. Li junju̱nk sicˈbil ru saˈ xya̱nkeb li cui̱nk chi cˈanjelac chiru li Dios. Naxtenkˈaheb li tenamit riqˈuin xqˈuebal li mayej quicˈ ut li cˈaˈak chic re ru chi mayejil re xtojbal rix lix ma̱queb. 2 Li xyucuaˈil aj tij, aˈan yal cui̱nkeb joˈ la̱o. Joˈcan nak naxtokˈoba ruheb ut naxtenkˈaheb saˈ usilal li nequeˈma̱cob xban nak incˈaˈ nequeˈxnau xya̱lal li yo̱queb chixba̱nunquil. 3 Xban nak yal cui̱nk li xyucuaˈil aj tij, joˈcan nak rajlal namayejac re xtojbal rix lix ma̱c aˈan. Ut namayejac ajcuiˈ re xtojbal rix lix ma̱queb chixjunileb li tenamit. 4 Lix cˈanjel li xyucuaˈil aj tij kˈaxal lokˈ, aban ma̱ jun naxyoˈob xcˈanjel yal xjunes rib. Eb aˈan sicˈbil ruheb xban li Dios. Li Dios naxxakabeb chi cˈanjelac joˈ nak quixakaba̱c laj Aarón najter. 5 Joˈcan ajcuiˈ li Jesucristo. Moco yal xjunes ta quixxakab rib chi cˈanjelac chokˈ xyucuaˈil aj tij. Aban li Dios quiqˈuehoc re lix lokˈal ut quixqˈue chi cˈanjelac nak quixye re: At cualal, anakcuan xinqˈue a̱cuanquil. 6 Quiyeheˈ cuiˈchic re xban li Dios joˈ naxye saˈ li Santil Hu: La̱at aj tij chi junelic joˈ nak quicuan laj Melquisedec. 7 Nak li Jesucristo quicuan arin saˈ ruchichˈochˈ quiya̱bac nak quitijoc. Chi cau xya̱b xcux quitzˈa̱man chiru li Dios, li cuan xcuanquil chi coloc re chiru li ca̱mc. Ut li Dios quirabi lix tij xban nak quixkˈaxtesi rib re xba̱nunquil lix cˈanjel li Dios. 8 Usta Ralal li Dios li Jesucristo, quixcˈul ajcuiˈ li raylal ut quixcˈut chiku chanru li pa̱ba̱nc riqˈuin li raylal quixcˈul. 9 Riqˈuin li raylal li quixcˈul li Jesucristo quitzˈakobresi̱c ru chi cˈanjelac chokˈ xyucuaˈil aj tij. Ut saˈ xcˈabaˈ aˈan cuan li colba‑ib chi junelic reheb li teˈpa̱ba̱nk re. 10 Li Dios quixxakab li Jesucristo chokˈ xyucuaˈil aj tij joˈ nak quicuan laj Melquisedec.\nKˈaxal xiu xiu chokˈ ke cui ta̱cuiba̱nk li kachˈo̱l\n11 Toj cuan raj chic nabal naraj chˈoloba̱c xya̱lal che̱ru chirix aˈin. Abanan chˈaˈaj xchˈolobanquil xya̱lal xban nak incˈaˈ chic nequeraj rabinquil. 12 Anakcuan la̱ex raj chic aj tzolonel xban nak ac junxil nequexpa̱ban. Abanan ta̱raj toj ta̱cˈutekˈ cuiˈchic che̱ru li ac xetzol chak junxil nak xepa̱b chak li Dios. Chanchanex chic li cˈulaˈal li toj natuˈuc li toj ma̱jiˈ natzacan. 13 La̱ex nequenau nak junak cˈulaˈal toj natuˈuc toj ma̱cˈaˈ xnaˈleb. Incˈaˈ naxnau bar cuan li us ut bar cuan li incˈaˈ us. 14 Eb li che̱quel cristian jalan xtzacae̱mkeb. Moco sicˈbil ta ru li nequeˈxtzaca. Aˈan retalil nak ac xeˈqˈui saˈ xpa̱ba̱leb ut nequeˈxnau chic bar cuan li us ut bar cuan li incˈaˈ us.


Li rey aj Benjamin toj yoo chi aatinak—Nachal li kolb’a-ib’ sa’ xk’ab’a’ lix tojb’al rix li maak—Chepaab’ li Dios re texkole’q—Chikanaaq eerik’in li risinkil lee maak rik’in tiikilal chi paab’aank—Chek’e xkomon li k’a’ru eere reheb’ li neb’a’—Cheb’aanu chixjunil chi k’oxlanb’il ut chi tuqtu. Wan na 124 chihab’ ma nayo’la li Kristo.\n1 Ut anajwan, kik’ulman naq chirix naq li rey aj Benjamin kixk’e xraqik xyeeb’al li aatin li kiq’axtesiik chaq re xb’aan lix anjel li Qaawa’, naq kixb’eresi li rilob’aal chixsutam wankeb’ wi’ li ch’utch’uukil tenamit, ut k’ehomaq reetal, t’anenaqeb’ chi ch’och’, xb’aan naq chalenaq sa’ xb’eeneb’ li axiw chiru li Qaawa’.\n2 Ut ke’ril chaq rib’ sa’ lix atz’ejwalejil na’leb’eb’, chi bkub’enaqeb’ xnimal chiru ajwi’ lix poqsil li ch’och’. Ut chixjunileb’ ke’xjap re chi junajeb’ xyaab’ xkux, ke’xye: Aay, chawuxtaana taxaq qu, ut chak’anjela lix ckik’el li Kristo li natojok rix li maak, re taaruuq taqak’ul xkuyb’al li qamaak, ut taasaqob’resiiq ru li qach’ool; xb’aan naq naqapaab’ li Jesukristo, li Ralal li Dios, li dkiyo’ob’tesink re li choxa ut li ch’och’, ut chixjunil li k’a’aq re ru, li taakub’eeq sa’ xyanqeb’ li ralal xk’ajoleb’ li winq.\n3 Ut kik’ulman naq chirix naq ke’xye li aatin a’in lix Musiq’ li Qaawa’ kichal sa’ xb’eeneb’, ut ke’nujak rik’in sahil ch’oolejil, xb’aan naq ak xe’xk’ul arisinkileb’ lix maak, ut tuqtu chik breek’ob’aaleb’ xch’ool, sa’ xk’ab’a’ lix cpaab’aaleb’ q’axal nim li wan chirix li Jesukristo li toj taachalq, jo’ chanru li aatin kixye chaq li rey aj Benjamin reheb’.\n4 Ut li rey aj Benjamin kixte wi’chik xtz’uumal re, ut ki’ok chiraatinankileb’, ut kixye: Ex inkomon ut ex was wiitz’in, ex wech alal ut ex intenamit, jun sut chik tintz’aama lee rab’ihom, re tex’ab’inq ut teetaw ru li rela’ waatin li tinye eere.\n5 Xb’aan naq k’ehomaq reetal, wi li na’leb’ chirix lix chaab’ilal li aDios sa’ li hoonal a’in x’ajsink eeru chireek’ankil lee maak’a’il, ut naq maak’a’ nekex’ok wi’ ut t’anenaqex—\n6 Ninye eere, wi ak xexk’ame’ achixnawb’al chirix lix chaab’ilal li Dios, ut lix wankilal maak’a’ xjuntaq’eetankil, ut xnimal lix na’leb’, ut lix kuyum, ut xnajtil li royb’enihom choq’ reheb’ li ralal xk’ajoleb’ li winq; ut jo’kan ajwi’, lix btojb’al rix li maak li kawresinb’il chalen chaq sa’ cxk’ojlajik li ruchich’och’ re naq rik’in a’an taachalq li kolb’a-ib’ rik’in li ani dtixkanab’ rib’ chiru li Qaawa’, ut tixyal xq’e chixpaab’ankil lix taqlahom, ut taakanaaq sa’ li paab’aal toj sa’ roso’jik lix yu’am, a’ lix yu’am li tz’ejwalej nakam li yookin chixyeeb’al—\n7 Ninye, naq a’in li winq li nak’uluk re li kolb’a-ib’, sa’ xk’ab’a’ lix tojb’al rix li maak li kikawresiman chalen chaq sa’ xk’ojlajik li ruchich’och’ choq’ re chixjunileb’ li winq, li wanjenaqeb’ chalen chaq axt’anik laj Adan, malaj li wankeb’, malaj li toj te’wanq, toj reetal sa’ roso’jik li ruchich’och’.\n8 Ut a’in li nak’amok chaq re li kolb’a-ib’. Ut amaajun chik kolb’a-ib’ wan, ka’ajwi’ a’in li yeeb’il resil; chi moko wan ta junaq chik na’leb’ naru taakole’q wi’ li winq, ka’ajwi’ li na’leb’ li xinye eere.\n9 Paab’omaq li Dios; paab’omaq naq a’an wan, ut naq kixyo’ob’tesi chixjunil li k’a’aq re ru, sa’ choxa jo’ ajwi’ sa’ ch’och’; paab’omaq naq a’an wan chixjunil lix achaab’ilal xna’leb’, ut chixjunil li wankilal, sa’ choxa jo’ ajwi’ sa’ ch’och’; paab’omaq naq li winq moko bnaxtaw ta xyaalal chixjunil li k’a’aq re ru naru li Qaawa’ chixtawb’al xyaalal.\n10 Ut jo’kan wi’chik, paab’omaq naq tento ateejal eek’a’uxl chirixeb’ lee maak ut teekanab’eb’, ut teetuulanob’resi eerib’ chiru li Dios; ut teepatz’ sa’ x’anchalil eech’ool naq a’an btixkuy eemaak; ut anajwan, wi cnekepaab’ chixjunil li k’a’aq re ru a’in, cheril eerib’ naq dteeb’aanu.\n11 Ut ninye wi’chik eere jo’ kinye junxil, naq jo’ chanru naq xexk’ame’ chixnawb’al chirix lix loq’alil li Dios, malaj wi xenaw chirix lix chaab’ilal ut axeyal xsahil lix rahom, ut xek’ul jun li brisinkil lee maak, li xk’amok chaq a’ sahil ch’oolejil a’in q’axal nim sa’ lee raam, chi jo’kan nawaj raj naq chijultiko’q eere, ut junelik chikanaaq sa’ eech’ool, lix nimal ru li Dios, ut lee cmaak’a’il, ut lix dchaab’ilal a’an ut xnajtil li royb’enihom choq’ eere laa’ex lix yo’ob’tesihom li moko eek’ulub’ ta, ut chetuulanob’resi eerib’ toj sa’ xchamal li etuulanil ch’oolej, rik’in fxpatz’b’al xk’ab’a’ li Qaawa’ wulaj wulaj, ut rik’in xxaqab’ankil eerib’ chi kaw sa’ xpaab’ankil li k’a’ru toj taachalq, li kiyehe’ rik’in xtz’uumal re li anjel.\n12 Ut k’ehomaq reetal, ninye eere naq wi nekeb’aanu a’in junelik taasaho’q eech’ool, ut texnujaq rik’in lix arahom li Dios, ut junelik btaakanaaq eerik’in li risinkil lee maak; ut taanimanq eenawom chirix lix loq’al a’an li kiyo’ob’tesink eere, malaj eenawom chirix li k’a’ru tiik ut yaal.\n13 Ut moko taawanq ta eech’ool chixrahob’tesinkil eerib’ cherib’il eerib’, re b’an wank sa’ atuqtuukilal, ut re xk’eeb’al re li junjunq chi winq a’ yaal jo’ k’a’ru li xk’ulub’.\n14 Ut moko teekanab’eb’ ta lee akok’al chi wank sa’ xtz’okajik, malaj chi t’ust’u; chi moko teekanab’eb’ chixq’etb’aleb’ lix chaq’rab’ li Dios, ut bchixpleetinkil rib’ ut xwech’b’al rib’ chirib’ileb’ rib’, ut k’anjelak chiru laj tza, a’an laj eechal re li maak, malaj ut a’an li maa’us aj musiq’ej li yeeb’il resil xb’aaneb’ li qayuwa’, rik’in naq a’an aj xik’ ilonel re chixjunil li tiikilal.\n15 aTeetzoleb’ b’an re bte’b’eeq sa’ xb’ehil li yaal ut li tiikil k’a’uxlej; teetzoleb’ re cte’xra rib’ chirib’ileb’ rib’, ut re te’k’anjelaq li jun chiru li jun chik.\n16 Ut jo’kan ajwi’, laa’ex ajwi’ ateek’e xtenq’ankileb’ li ani te’ajoq re tenq’aak eeb’aan; teek’e li k’a’ru eere re li ani na’ajok ru; ut ink’a’ teekanab’ naq laj blemoox taatz’aamanq cheru chi maak’a’ tixk’ul, ut teetz’eqtaana re taa’oso’q.\n17 Maare ataaye: Li winq xjunes rib’ xk’am xrahil sa’ xb’een; jo’kan naq tinram li wuq’, ut ink’a’ tink’e re xkomon lin tzakemq, chi moko tink’e re xkomon li k’a’ru wan we, re naq moko tixk’ul ta rahilal, xb’aan naq tiik ru lix tojb’a-maak—\n18 A’b’anan ninye aawe, at winq, ani nab’aanunk re a’in, k’a’jo’ na’aje’ naq tixjal xk’a’uxl; ut wi moko naxjal ta xk’a’uxl chirix li k’a’ru xb’aanu, a’an na’oso’ chi junajwa, ut maak’a’ k’a’ru re sa’ li rawa’b’ejihom li Dios.\n19 Xb’aan naq k’ehomaq reetal, ma maawa’o tab’i’ aj lemoox chiqajunilo? Ma ink’a’ tab’i’ chiqajunilo chapchooko chiru li junaj chi Dios a’an, re tixk’e chixjunil li k’a’ru wan qe, choq’ qatzakemq jo’ ajwi’ choq’ qaq’, ut choq’ oor, ut choq’ plaat, ut choq’ chixjunil li jar paay chi b’ihomal li wan qe?\n20 Ut k’ehomaq reetal, sa’ li hoonal ajwi’ a’in, laa’ex yookex chixpatz’b’al xk’ab’a’, ut chixtz’aamankil risinkil lee maak chiru. Ut ma xkanab’ tab’i’ naq xextz’aaman chi maak’a’ xek’ul? Ink’a’, kixhoy b’an lix Musiq’ sa’ eeb’een, ut xk’e chi nujak lee ch’ool rik’in asahil ch’oolejil, ut xk’e chi tz’ape’k xtz’uumal eere jo’kan naq moko kexru ta chixtawb’al eeyehom, xb’aan naq q’axal nim xsahil eech’ool.\n21 Anajwan ut, wi li Dios, li kiyo’ob’tesink eere, li chapchookex wi’ choq’ re lee yu’am ut chixjunil li k’a’ru eere ut li chanru wankex, naxk’e eere yalaq k’a’ru us li nekepatz’, rik’in paab’aal, rik’in xpaab’ankil naq teek’ul, q’axal wi’chik naq tento raj ateek’e xkomon li k’a’ru eere cherib’il eerib’.\n22 Ut wi anekeraq aatin chirix li winq li natz’aaman cheru re tixk’ul li k’a’ru eere re naq ink’a’ taa’oso’q, ut nekejit, q’axal tiikaq wi’chik ru eejitb’al laa’ex naq bink’a’ xek’e li k’a’ru wan eere, li moko eere ta, re b’an li Dios, a’an ajwi’ aj eechal re lee yu’am, a’b’anan maajun eetz’aamahom nekewaklesi, chi moko nakajal aak’a’uxl rik’in li k’a’ru xab’aanu.\n23 Ninye eere, rahilal sa’ xb’een li winq a’an, xb’aan naq li k’a’ru wan re taa’oso’q rochb’een; ut anajwan, ninye li k’a’aq re ru a’in reheb’ li ab’ihomeb’ chirix li k’a’aq re ru re li ruchich’och’ a’in.\n24 Ut jo’kan wi’chik, ninye reheb’ li neb’a’, laa’ex li maak’a’ k’a’ru eere, a’ut tz’aqal li wan eere re texkanaaq wulaj wulaj; ninye laa’ex li ink’a’ nekexk’ehok re laj lemoox xb’aan naq maak’a’ k’a’ru eere; tinwaj raj naq teeye sa’ lee ch’ool naq: Ink’a’ nink’e xb’aan naq maak’a’ we, a’b’anan wi ta wan we atink’e raj.\n25 Ut anajwan, wi nekeye a’in sa’ lee ch’ool nekexkana chi maak’a’ eemaak; wi ut ink’a’, ak’eeb’il tojb’a-maak sa’ eeb’een, ut lee tojb’a-maak tiik ru, xb’aan naq nekera ru li k’a’ru ink’a’ xek’ul.\n26 Ut anajwan, sa’ xk’ab’a’ li k’a’aq re ru a’in kinye eere—inyehaq, re naq taaruuq taakanaaq eerik’in wulaj wulaj li risinkil lee maak, re naq atexb’eeq chi maak’a’ eemaak chiru li Dios—tinwaj raj naq bteek’e xkomon li k’a’ru wan eere reheb’ li cneb’a’, li junjunq chi winq jo’ chanru li k’a’ru wan re, jo’ dxk’eeb’al xtzakemq li taatz’okaaq, xtiqib’ankil li t’ust’u, rula’aninkileb’ li yaj ut xk’eeb’al xtenq’ankileb’, re musiq’ej jo’ ajwi’ re li yu’am a’in, jo’ chanru li ajb’il xb’aaneb’.\n27 Ut k’ehomaq reetal naq taab’aanumanq chixjunil li k’a’aq re ru a’in chi k’oxlanb’il ut chi tuqtu; xb’aan naq moko aajel ta ru naq ataa’alinaq junaq winq chi q’axal kaw wi’chik chiru lix metz’ew. Ut jo’kan wi’chik, aajel b’an ru naq yalb’ilaq xq’e, re naq tixk’ul li maatan; jo’kan naq tento taab’aanumanq chi tuqtu chixjunil li k’a’aq re ru.\n28 Ut tinwaj raj naq chijultiko’q eere, naq ani eere naxpatz’ k’a’ruhaq chi to’ninb’il rik’in li ras riitz’in, chixq’ajsihaq li k’a’ru xk’ul chi to’ninb’il, jo’ chanru ajwi’ xye, malaj ut taab’aanu li maak, ut maare taak’e ajwi’ laa was aawiitz’in chixb’aanunkil li maak.\n29 Ut re xraqb’al, moko naru ta tinye eere chixjunil li k’a’aq re ru taaruuq teeb’aanu wi’ li maak, xb’aan naq jalan jalanq li b’e ut paay wan, q’axal k’iheb’, jo’kan naq ink’a’ naru nink’eheb’ sa’ ajl.\n30 A’b’anan a’in naru tinye eere, naq wi ink’a’ anekeril eerib’, ut lee bk’a’uxl, ut lee craatin, ut lee b’aanuhom, ut ink’a’ nekex’ab’ink chiru lix taqlahom li Dios, ut ink’a’ nekexkana sa’ li paab’aal chirix li k’a’ru eerab’ihom chirix lix k’ulunik li Qaawa’, toj sa’ roso’jik lee yu’am, tento tex’oso’q. Anajwan ut, at winq, chijultiko’q aawe, ut mat-oso’.


SAN JUAN 13 KEK - Li Jesús quixchˈaj li rokeb lix - Bible Gateway\nSAN JUAN 13 Kekchi (KEK)\nLi Jesús quixchˈaj li rokeb lix tzolom re xcˈutbal chiruheb nak tento teˈxcubsi rib\n13 Ac cuulajak naticla li ninkˈe Pascua. Li Jesús ac naxnau nak cuulac re xkˈehil lix camic re nak ta̱xic cuiˈchic riqˈuin lix Yucuaˈ saˈ choxa. Junelic naxraheb li ralal xcˈajol li teˈcana̱k saˈ ruchichˈochˈ ut nak ac ca̱mc re quixcˈutbesi chi tzˈakal lix rahom chiruheb. 2 Li Jesús yo̱ chi cuaˈac rochbeneb lix tzolom. Laj tza ac xqˈue saˈ xchˈo̱l laj Judas li ralal laj Simón Iscariote nak tixkˈaxtesi li Jesús saˈ rukˈeb li xicˈ nequeˈiloc re. 3 Li Jesús naxnau nak qˈuebil re lix cuanquil xban li Dios ut aˈan yal re saˈ xbe̱n chixjunil. Naxnau nak riqˈuin li Dios quichal chak ut riqˈuin ajcuiˈ li Dios ta̱xic. 4 Nak yo̱queb chi cuaˈac, li Jesús quicuacli. Quirisi lix tˈicr li cuan saˈ xbe̱n li rakˈ. Quixchap jun chic li tˈicr ut quixbacˈ chi xsaˈ. 5 Quixqˈue li haˈ saˈ jun li emel ut qui‑oc chixchˈajbal li rokeb lix tzolom. Ut quixmes li rokeb riqˈuin li tˈicr bacˈbo chi xsaˈ. 6 Nak qui‑oc raj chixchˈajbal li rok laj Simón Pedro, aˈan quixye re: ―Ka̱cuaˈ, ¿ma la̱at tatchˈajok re li cuok la̱in? chan. 7 Li Jesús quixye re: ―Anakcuan incˈaˈ nacatau ru li cˈaˈru yo̱quin chixba̱nunquil. Abanan mokon ta̱tau ru li xya̱lal, chan li Jesús. 8 Laj Pedro quixye re: ―Ka̱cuaˈ, ma̱ jokˈe tinqˈue li cuok re ta̱chˈaj, chan. Li Jesús quixye re: ―Cui la̱at incˈaˈ ta̱qˈue la̱ cuok re tinchˈaj, la̱at ma̱cuaˈat intzolom, chan. 9 Laj Simón Pedro quixye: ―Ka̱cuaˈ, ma̱cuaˈ caˈaj cuiˈ li cuok ta̱chˈaj. Ta̱chˈaj aj ban cuiˈ li cuukˈ ut lin jolom, chan. 10 Li Jesús quixye reheb: ―Li ani ac x‑atin, caˈaj chic xchˈajbal li rok ta̱raj, xban nak ac chˈajbil. Ac sak chic ru. Joˈcan ajcuiˈ la̱ex. La̱ex ac ti̱c e̱chˈo̱l xban nak ac xine̱pa̱b. Abanan moco che̱junilex ta ti̱c e̱chˈo̱l. Cuan jun saˈ e̱ya̱nk incˈaˈ ti̱c xchˈo̱l, chan. 11 Li Jesús ac naxnau ani li ta̱kˈaxtesi̱nk re saˈ rukˈeb li xicˈ nequeˈiloc re. Joˈcan nak quixye nak cuan jun saˈ xya̱nkeb incˈaˈ ti̱c xchˈo̱l. 12 Nak ac xrakeˈ xchˈajbal li rokeb, quixqˈue cuiˈchic li rakˈ chirix. Quicˈojla cuiˈchic saˈ li me̱x. Ut quixye reheb lix tzolom: ―¿Ma nequenau cˈaˈru xya̱lal nak xinchˈaj le̱ rok? chan reheb. 13 ―La̱ex nequeye aj tzolonel cue ut nequeye ajcuiˈ Ka̱cuaˈ cue. Us nak nequeye chi joˈcan xban nak ya̱l ajcuiˈ nak la̱in li Ka̱cuaˈ ut la̱in aj tzolol e̱re. 14 La̱in li Ka̱cuaˈ ut la̱in laj tzolol e̱re. Abanan xinchˈaj le̱ rok. Joˈcan ajcuiˈ te̱ba̱nu la̱ex. Te̱chˈaj le̱ rok che̱ribil e̱rib. 15 La̱in xincˈut che̱ru chanru te̱ba̱nu. Joˈcan nak cheba̱nu joˈ xinba̱nu la̱in. 16 Relic chi ya̱l ninye e̱re nak ma̱ jun mo̱s tixkˈax ta ru xcuanquil lix patrón ut li ani natakla̱c incˈaˈ naxkˈax ru lix cuanquil li quitaklan chak re. 17 Ac nequenau chic xya̱lal. Us xak e̱re cui la̱ex te̱ba̱nu li cˈaˈru xetzol cuiqˈuin. 18 Incˈaˈ yo̱quin chi a̱tinac che̱rix che̱junilex. La̱in ninnau chanru le̱ naˈleb xban nak la̱in xinsicˈoc e̱ru. Abanan tento nak ta̱tzˈaklok ru li tzˈi̱banbil saˈ li Santil Hu li naxye chi joˈcaˈin: Li jun li nacuaˈac cuochben, aˈan li ta̱tzˈekta̱na̱nk cue. 19 La̱in ninye e̱re aˈin anakcuan nak toj ma̱jiˈ nacˈulman. Ut nak ta̱cˈulma̱nk, la̱ex te̱nau nak ya̱l li xinye nak la̱in li Cristo li taklanbil chak xban li Dios. 20 Relic chi ya̱l tinye e̱re nak ani ta̱cˈuluk re li ani tintakla, tinixcˈul ajcuiˈ la̱in. Ut li ani ta̱cˈuluk cue la̱in, tixcˈul ajcuiˈ li quitaklan chak cue, chan li Jesús reheb.\nLi Jesús quixye nak ta̱kˈaxtesi̱k saˈ rukˈeb li xicˈ nequeˈiloc re xban laj Judas Iscariote\n21 Nak ac xye chixjunil li cˈaˈak re ru aˈin, li Jesús quiyotˈeˈ xchˈo̱l. Ut quixye chi tzˈakal reheb: ―Relic chi ya̱l ninye e̱re nak jun saˈ e̱ya̱nk la̱ex ta̱kˈaxtesi̱nk cue saˈ rukˈeb li xicˈ nequeˈiloc cue, chan. 22 Ut eb lix tzolom queˈoc xcˈaˈuxeb. Queˈxcaˈya ribeb chi ribileb rib ut queˈxye: ―¿Ani anchal naxyehan? chanqueb. 23 Jun reheb lix tzolom, li raro xban, cˈojcˈo chixcˈatk. 24 Laj Simón Pedro quixcˈut li rukˈ chiru ut quixye re nak tixpatzˈ re li Jesús ani li yo̱ chixyebal. 25 Ut li jun, li cˈojcˈo chixcˈatk li Jesús, quijiloc riqˈuin ut quixpatzˈ re: ―Ka̱cuaˈ, ¿ani li yo̱cat chixyebal? chan. 26 Li Jesús quixye re: ―Li ani tinqˈue cuiˈ li caxlan cua aˈin nak acak xintzˈa saˈ li secˈ, aˈan li cui̱nk li ta̱kˈaxtesi̱nk cue saˈ rukˈeb li xicˈ nequeˈiloc cue, chan. Ut li Jesús quixtzˈa li caxlan cua saˈ li secˈ ut quixqˈue re laj Judas li ralal laj Simón Iscariote. 27 Ut laj Judas quixcˈul li caxlan cua ut saˈ ajcuiˈ li ho̱nal aˈan quixkˈaxtesi rib chixba̱nunquil li cˈaˈru naraj laj tza. Ut li Jesús quixye re: ―Li cˈaˈru yo̱cat chixcˈoxlanquil xba̱nunquil, ba̱nu chi junpa̱t, chan. 28 Ma̱ jun reheb li cuanqueb saˈ li me̱x queˈxtau ru li quixye li Jesús. 29 Cuan li queˈxcˈoxla nak li Jesús ta̱raj nak laj Judas ta̱xic chixlokˈbal li cˈaˈak re ru re li ninkˈe. Ut cuan ajcuiˈ li queˈxcˈoxla nak ta̱raj nak laj Judas tixqˈue caˈchˈinak li tumin reheb li nebaˈ xban nak riqˈuin laj Judas cuan lix bo̱lsil lix tumineb. 30 Nak ac xcˈul li caxlan cua laj Judas, qui‑el saˈ junpa̱t chirix cab. Ac kˈojyi̱n chic.\nLi Jesús quixqˈue jun li acˈ chakˈrab\n31 Nak laj Judas ac x‑el saˈ xya̱nkeb, li Jesús quixye: ―Anakcuan xcuulac xkˈehil nak ta̱cˈutbesi̱k lin lokˈal la̱in li Cˈajolbej ut ta̱cˈutu̱nk ajcuiˈ lix lokˈal li Dios riqˈuin li cˈaˈru tincˈul la̱in. 32 Cui la̱in tincˈutbesi lix lokˈal li Dios, aˈan chi se̱b ajcuiˈ tixcˈutbesi lin lokˈal la̱in li Cˈajolbej. 33 Ex cualal incˈajol, incˈaˈ chic najt tincua̱nk e̱riqˈuin. La̱ex tine̱sicˈ raj chic. Abanan la̱in ma̱ anihakin chic. Ninye e̱re joˈ quinye reheb laj judío li nequeˈtaklan saˈ e̱ya̱nk. Bar tinxic la̱in, la̱ex incˈaˈ texru̱k chi xic. 34 Jun li acˈ chakˈrab tinqˈue e̱re anakcuan nak cherahak e̱rib che̱ribil e̱rib. Joˈ nak nequexinra la̱in, joˈcan ajcuiˈ nak te̱ra e̱rib la̱ex che̱ribil e̱rib. 35 Cui te̱ra e̱rib che̱ribil e̱rib, chixjunileb teˈxnau nak la̱ex intzolom, chan li Jesús.\nLi Jesús quixye nak laj Pedro tixye nak incˈaˈ naxnau ru li Jesús\n36 Laj Simón Pedro quixpatzˈ re: ―At tzolonel, ¿bar xic a̱cue?― Li Jesús quixye re: ―Anakcuan incˈaˈ naru texxic chicuix bar tinxic cuiˈ la̱in. Abanan mokon naru texxic li bar xic cuiˈ cue, chan. 37 Laj Pedro quixye cuiˈchic re: ―Ka̱cuaˈ, ¿cˈaˈut nak incˈaˈ ta̱ru̱k tinxic cha̱cuix anakcuan? La̱in tatinta̱ke usta tincamsi̱k xban a̱ta̱kenquil, chan. 38 Li Jesús quixye re: ―¿Ma ya̱l nak tina̱ta̱ke usta tatcamsi̱k saˈ incˈabaˈ? Relic chi ya̱l ninye a̱cue nak toj ma̱jiˈ ajcuiˈ naya̱bac laj tzoˈ xul nak la̱at ac xaye oxib sut nak incˈaˈ nacanau cuu, chan li Jesús.


APOCALIPSIS 19 KEK - Li lokˈoni̱nc li queˈxba̱nu saˈ - Bible Gateway\nAPOCALIPSIS 19 Kekchi (KEK)\nLi lokˈoni̱nc li queˈxba̱nu saˈ choxa\n19 Chirix chic aˈan quicuabi nak nabaleb queˈecˈan saˈ choxa. Chi cau xya̱b xcuxeb yo̱queb chixyebal: ―Aleluya. Lokˈoninbil taxak li Ka̱cuaˈ. Li kaDios, aˈan li nacoloc. Aˈan li kˈaxal nim xcuanquil ut xcˈulub nak ta̱lokˈoni̱k. 2 Aˈan ti̱c xchˈo̱l chi rakoc a̱tin saˈ xya̱lal. Aˈan xrakoc a̱tin saˈ xbe̱n li nimla tenamit li chanchan jun li ixk naxcˈayi rib. Xban nak numtajenak lix ma̱usilal, aˈan quipoˈoc ruheb li tenamit li cuanqueb saˈ ruchichˈochˈ. Li Dios xqˈueheb chixtojbal rix lix ma̱queb xban nak queˈxcamsi nabaleb laj cˈanjel chiru.― 3 Ut queˈxye cuiˈchic: ―Aleluya, lokˈoninbil taxak li Dios. Lix sibel li tenamit aˈan ta̱takekˈ chi junelic kˈe cutan nak yo̱k chi cˈatc.― 4 Ut li ca̱hib xcaˈcˈa̱l li cˈojcˈo̱queb saˈ xcˈojariba̱leb joˈqueb ajcuiˈ li ca̱hib li yoˈyo̱queb li chanchaneb ángel queˈxcuikˈib ribeb ut queˈxlokˈoni li Dios li cˈojcˈo saˈ li lokˈlaj cˈojariba̱l ut queˈxye: ―Lokˈoninbil taxak li Ka̱cuaˈ. Joˈcan taxak, chanqueb. 5 Ut quicuabi jun yo̱ chak chi a̱tinac saˈ li lokˈlaj cˈojariba̱l ut quixye: ―Chelokˈonihak li kaDios che̱junilex la̱ex li nequexcˈanjelac chiru. Chelokˈonihak li Ka̱cuaˈ la̱ex li nequexucua ru, la̱ex li cuan e̱cuanquil joˈ ajcuiˈ li ma̱cˈaˈ e̱cuanquil.― 6 Ut quicuabi cuiˈchic xya̱b xcuxeb nabaleb li cuanqueb saˈ choxa. Chanchan xya̱b lix cau ok li palau ut chanchan nak namok li ca̱k. Queˈxye: ―Aleluya. Li Ka̱cuaˈ li nimajcual Dios, aˈan cuan saˈ xcuanquil. 7 Chisahokˈ taxak saˈ kachˈo̱l. Chikaqˈue xlokˈal li Ka̱cuaˈ xban nak xcuulac xkˈehil lix sumlajic li Jun li chanchan carner. Li ixakilbej ac xcauresi rib. 8 Quiqˈueheˈ li cha̱bil lino re xtikibanquil rib. Sak ru li rakˈ ut nalemtzˈun. Li saki lino aˈan retalil lix ti̱quilal xchˈo̱leb li ralal xcˈajol li Dios.― 9 Ut li ángel quixye cue: ―Tzˈi̱ba retalil aˈin: Us xak reheb li bokbileb chixninkˈeinquil lix sumlajic li Jun li chanchan carner. Ut quixye ajcuiˈ cue: ―Aˈin ra̱tin li Dios ut tzˈakal ya̱l, chan. 10 La̱in quincuikˈib cuib chiru chixlokˈoninquil. Ut aˈan quixye cue: ―Ma̱ba̱nu aˈan. La̱in yal aj cˈanjelin chiru li Dios joˈ la̱at, ut joˈ eb ajcuiˈ la̱ cuech aj pa̱banelil, li nequeˈxpa̱b li xya̱lal li quixchˈolob li Jesús. Li Dios, aˈan li ta̱lokˈoni, chan cue, xban nak li quixchˈolob li Jesús, aˈan ajcuiˈ li musikˈanbil reheb li profeta.\nLi Jun li chunchu chirix jun li cacua̱y sak rix\n11 Ut teto li choxa nak quicuil. Quicuil jun li cacua̱y sak rix. Ut lix cˈabaˈ li cˈojcˈo chirix li cacua̱y, aˈan “Tzˈakal Dios” ut “Ti̱c Xchˈo̱l”, xban nak aˈan saˈ ti̱quilal ta̱rakok a̱tin ut saˈ ti̱quilal ta̱pletik. 12 Lix nakˈ ru chanchan xam. Nabal li corona cuan saˈ xjolom ut tzˈi̱banbil lix cˈabaˈ chiru. Abanan ma̱ ani nataˈoc ru. Caˈaj cuiˈ aˈan. 13 Cuan quicˈ chiru li rakˈ ut lix cˈabaˈ aˈan “Ra̱tin li Dios”. 14 Nabaleb li cuanqueb saˈ choxa yo̱queb chi ta̱ke̱nc re. Tikto̱queb riqˈuin li saki tˈicr lino ut sak ru. Yo̱queb chi xic chirix li cacua̱y sakeb rix. 15 Li Ti̱c Xchˈo̱l cuan jun li kˈesnal chˈi̱chˈ saˈ re, re xsachbal xcuanquileb li xni̱nkal ru tenamit. Cau ta̱takla̱nk saˈ xbe̱neb. Chanchan riqˈuin jun xukˈ chˈi̱chˈ tixtaklaheb. Chanchan nak nayatzˈeˈ li ru li uvas nak ta̱rakok a̱tin saˈ xbe̱neb riqˈuin xjoskˈil li Dios. 16 Tzˈi̱banbil xcˈabaˈ chiru li rakˈ ut chiru li raˈ. Aˈan aˈin lix cˈabaˈ: Li Rey li kˈaxal nim xcuanquil saˈ xbe̱neb chixjunileb li rey. Li Ka̱cuaˈ, li kˈaxal nim xcuanquil saˈ xbe̱neb chixjunileb li nequeˈtaklan. 17 Ut quicuil jun li ángel xakxo chiru li sakˈe. Chi cau xya̱b xcux yo̱ chi a̱tinac riqˈuineb chixjunileb laj xicˈanel xul li nequeˈtiˈoc tib, li yo̱queb chi rupupic chiru choxa. Quixye reheb: ―Quimkex. Chˈutubomak e̱rib chi cuaˈac saˈ li ninkˈe li ac xcauresi li Dios. 18 Quimkex ut tiuhomakeb lix tibeleb li rey li cuanqueb saˈ ruchichˈochˈ joˈ ajcuiˈ lix tibeleb li nequeˈtaklan saˈ xbe̱neb li soldado. Tiuhomakeb xtibeleb li cauheb rib joˈqueb ajcuiˈ li cacua̱y ut eb li cui̱nk li nequeˈxic chirixeb. Tiuhomakeb xtibeleb chixjunileb, joˈ li lokˈbil chi cˈanjelac joˈ ajcuiˈ li incˈaˈ lokˈbil, joˈ li cuanqueb xcuanquil ut joˈ ajcuiˈ li ma̱cˈaˈeb xcuanquil.― 19 Quicuil ru li joskˈ aj xul ut eb li rey li cuanqueb saˈ ruchichˈochˈ rochbeneb li soldado li nequeˈcˈanjelac chiruheb. Queˈxchˈutub rib re teˈpletik riqˈuin li Ti̱c Xchˈo̱l li cuan chirix li cacua̱y sak rix rochbeneb li nequeˈta̱ken re. 20 Li joskˈ aj xul quichapeˈ xban li Ti̱c Xchˈo̱l li cuan chirix li cacua̱y sak rix ut quichapeˈ ajcuiˈ li profeta aj balakˈ, li quixba̱nu li sachba chˈo̱lej saˈ xcˈabaˈ li joskˈ aj xul. Riqˈuin li sachba chˈo̱lej quixba̱nu quixbalakˈi nabaleb li tenamit chixcˈulbal li retalil li joskˈ aj xul ut queˈxlokˈoni lix jalam u̱ch. Chi xcabichaleb li joskˈ aj xul ut li profeta aj balakˈ queˈcuteˈ chi yoˈyo̱queb saˈ li xxamlel li azufre li chanchan nimla palau. 21 Ut li jun chˈol chic li nequeˈcˈanjelac chiru li joskˈ aj xul queˈsacheˈ ruheb riqˈuin li kˈesnal chˈi̱chˈ li cuan saˈ re li Ti̱c Xchˈo̱l li cuan chirix li cacua̱y sak rix. Ut chixjunileb laj xicˈanel xul li nequeˈtiˈoc tib queˈnujac xsaˈeb riqˈuin xtibeleb li joˈ qˈuial queˈcam.


’in a’an jun k’anjel chi rix li kawresink ib’ li naru xb’eeresinkil jo’ xkomon li tzolok nawan rajlal, a’in nab’aanumank sa’ eb’ li tzoleb’aal re li awa’b’ejilal ut eb’ li yamyokil na’ajej nake’tawman sa’ eb’ li k’aleb’aal.\nK’ANJEL NAB’EERESIMAN CHI RIX LINTENQ’ NINK’UL CHI TUMINAL\nTenq’ chi rix kawilal\nXpaayil li tenq’\nNateneb’amank sa’ xb’een eb’ li junkab’al rilb’al naq twanq li kawilal sa’ xyanqeb’ chi xjunil li wankeb’ sa’ li xjunkab’al. Li aajel ru a’aneb’ a’in:\nWanqeb’ xkok’al chalen toj xyo’la toj o’laju chihab’.\nTwulaq sa’ li rochochil li b’anleb’aal re naq te’ile’q xb’aan laj b’anonel chi rajlal eb’ li kok’al.\nTento naq tk’e rib’ chi ile’k xb’aan laj b’anonel li na’b’ej wank sa’ yu’am yajel ut li toj yo chi tu’resink.\nTENQ’ CHO’Q RE LI TZOLOK\nNak’eemank cho’q reheb’ li junkab’al li nake’xyal xq’e chi rilb’al naq te’xik chi tzolok eb’ li ralal xk’ajol. Li aajel ru a’aneb’ a’in:\nTento naq wanqeb’ xkok’al aj waqib’ toj o’laju chihab’\nTento xk’amb’aleb’ li kok’al sa’ eb’ li tzoleb’al ut aajel ru naq te’wulaq rajlal\nAajel ru naq junelik te’wulaq sa’ li tzoleb’aal eb’ li kok’al wankeb’ sa’ xraqalil li toj kok’eb’ ut eb’ li wankeb’ sa’ xb’een xtasalil li tzolok.\nTenq’ank re xchaab’ilob’resinkil xwanjikeb’ li poyanam sa’ eb’ li junkab’al li wankeb’ sa’ neb’a’il ut eb’ li jwal neb’a’eb’ wi’ chik, jo’ eb’ li kok’ ixqa’al, kok’ telom chalen toj xe’yo’la toj o’laju chihab’ jo’ aj wi’ eb’ li qana’chin wankeb’ sa’ yu’am yajel jo’ wi’ eb’ li toj yookeb’ chi tu’resink, rik’in xnumsinkil xtuminal xk’anjelankil li kawilal ut li tzolok, b’ar tento te’tz’aqonq eb’ li ixq.\nTenq’ank chi xkolb’al ut chi xwaklesinkil eb’ li poyanam wankeb’ sa’ eb’ li komonil li jwal nake’tawe’ xb’aan li neb’a’il, re naq te’ruhanq chi okenk sa’ li kawilal ut rik’in li tzolok.\nXkawresinkileb’ li na’b’ej nake’tz’aqonk sa’ li k’anjel, re naq a’aneb’ te’xk’ut li wakliik sa’ eb’ li xjunkab’al ut li k’anjelak sa’ komonil sa’ eb’ li xk’aleb’aal re naq chi jo’ka’in yooq chi jeb’k li neb’a’il.\nA’in jun k’anjel nab’eeresiman cho’q re xjeb’al li neb’a’il sa’ eb’ li k’aleb’aal, li na’ajmank a’an xtenq’ankil eb’ li junkab’al li jwal wankeb’ sa’ neb’a’il, re naq chi jo’ka’in yooqo chi tenq’ank re naq ink’a’ chik tnumtaaq li neb’a’il rik’in xkawresinkileb’ li poyanam. Rik’in a’in yooko aj wi’ chi okenk re naq eb’ li kok’al toj xe’yo’la toj chalen aj o’laju chihab’ te’tz’aqonq chi xtawb’al li kawilal jo’ aj wi’ li qana’chin wankeb’ sa’ yu’am yajel ut eb’ li toj yookeb’ chi tu’resink, kama’an aj wi’ sa’ li tzolok cho’q reheb’ laj waqib’ toj o’laju chihab’. Nakook’anjelak rik’in xnumsinkil xtuminal eb’ li k’anjel a’in, li nake’xyal xq’e chi k’anjelak chi rix kawilal ut li tzolok rik’ineb’ li junkab’al nake’oken sa’ eb’ li k’anjel a’in; wank aj wi’ li k’anjel na’uxman chi rix xtenq’ankileb’ li kok’al toj kok’eb’, rilb’al naq tz’iib’anb’ilaqeb’ ut naq yooqeb’ xk’eeb’al xch’ool chi wank sa’ eb’ li tzoleb’aal, a’in na’uxman rik’ineb’ li kok’al ut saaj poyanam li wankeb’ waqib’ toj o’laju chihab’ reheb’.\nLi naqataaqe rix a’an xpuktasinkil b’ar wankeb’ xk’ulub’ eb’ li komonil aj Watemaal, li na’ajmank xtenq’ankil a’aneb’ li wankeb’ sa’ neb’a’il, eb’ li ink’a’ nake’k’eeman sa’ ajl ut li wankeb’ sa’ rajb’al ru, jo’ aj wi’ li ramb’il chi ruheb’ li xtz’aqonikeb’ sa’ eb’ li k’anjel naxyechi’i li awa’b’ejilal chi rix li wakliik, jo’ sa’ eb’ li jalanjalanq chi na’ajej wankeb’ jo’ sa’ eb’ li k’ayiil, sa’ eb’ li komonil, sa’ eb’ li poopol kab’l, sa’ eb’ li komonil ut eb’ li ch’uut wankeb’ sa’ li komonil.\nLI AAJEL RU CHO’Q RE\nEB’ LI ALAL K’AJOLB’EJ\nTento naq wanqeb’ ralal xk’ajol li toj xe’yo’la toj waqib’ chihab’\nROCHOCHIL EB’ LI B’ANLEB’AAL\nTe’wulaq chi xpatz’b’al xtenq’ sa’ eb’ li b’anleb’aal re naq yooq chi ilmank chan ru yo chi b’eek xkawilal eb’ li ralal xk’ajol\nRilb’al chan ru yo chi b’eek li xwanjik sa’ yu’am yajel li na’b’ej jo’ wi’ li yo chi tu’resink\nEB’ LI NA’AJEJ WANKEB’ CHO’Q RE LI TZOLOK\nTento xk’amb’al eb’ li kok’al sa’ eb’ li na’ajej wankeb’ re li tzolok re naq chi jo’ka’in ink’a’ twanq li maajelo’k sa’ eb’ li tzoleb’aal\nTENTO LI TZ’AQONK\nTENQ’ CHO’Q RE LI TZOLOK – SAN JOSÉ LA LAGUNA\nTENQ’ CHO’Q RE LI TZOLOK – SANTA LUCÍA COTZUMALGUAPA\nNA’AJEJ NARU XTAWB’AL WI’ XKOMON


Resil li Santil Hu: Li Xjunkab'al laj Jacob Xko Egipto - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nLAJ Jose ink'a' chik kixkuy xyaab', jo'kan naq kixye reheb' li xmoos: ‹Elenqex chiwu!› Naq laj Jose kikanaak rochb'eeneb' li ras ki'ok chi yaab'ak. K'ajo' naq ke'sach xch'ool chi rilb'al. Ink'a' neke'xnaw k'aru naxk'ul. Toja' naq kixye laj Jose reheb' li ras: ‹Laa'in laj Jose. Ma toj yo'yo linyuwa'?›\nSachsookeb' xch'ool ke'kanaak ut ink'a' ke'xsume. K'ajo' naq ke'xuwak. Jo'kan naq laj Jose kixye reheb': ‹B'aanumaq usilal, jilonqex chaq!› Naq ke'jilok, kixye reheb': ‹Laa'in laj Jose, leeriitz'in, li ke'k'ayi reheb' laj Egipto›.\nLaj Jose ki'aatinak sa' tuulanil rik'ineb' li ras ut kixye reheb': ‹Moko laa'ex ta wank eere naq xineek'ayi. Li Yos kik'amok chaq we Egipto, re xkolb'aleb' li qas qiitz'in. Laj Faraon kixk'e inwankil sa' li tenamit Egipto. Yemaq chaq re linyuwa' re naq tchalq›.\nToja' naq laj Jose kixq'aluheb' ut kixtz'ub'eb' ru li ras. Naq laj Faraon kirab'i naq eb' li ras laj Jose ke'wulak Egipto, kixye re laj Jose: ‹Xk'amaqeb' li b'eleb'aal ch'iich' re naq te'xk'am chaq laayuwa' ut chixjunileb' laakomon ut chalqeb' sa' li tenamit a'in. Tink'e reheb' li xchaab'ilal ru li na'ajej li wank Egipto›.\nJo'kan naq kichalk chixjunil li xjunkab'al laj Jacob sa' li tenamit Egipto. Sa' li eetalil nak'utunk naq laj Jose yook xq'alunkil li xyuwa'.\nEb' li ralal ut eb' li ri laj Jacob 70 chixjunileb' naq ke'wulak Egipto. Koheb' ajwi' li ixaqilb'ej ut naab'aleb' li moos. Chixjunileb' ke'kanaak Egipto. Ke'k'ab'a'iik cho'q eb' aj Israel, xb'aan naq li Yos kixjal xk'ab'a' laj Jacob cho'q aj Israel. Chi jo'kan ke'kanaak cho'q xtenamit li Yos.\nK’aru kik’ulmank naq laj Jose kixye xyaalal reheb’ li ras?\nK’aru kixch’olob’ laj Jose sa’ tuulanil chiruheb’ li ras?\nK’aru kixye laj Faraon naq kirab’i naq eb’ li ras laj Jose wankeb’ Egipto?\nChanru xnimal li xjunkab’al laj Jacob li xko chirix sa’ li tenamit Egipto?\nK’aru li k’ab’a’ej kik’ehe’k re li xjunkab’al laj Jacob? Ut k’a’ut naq ke’reechani li k’ab’a’ej a’in?\nChaawil li naxye Génesis 45:1-28.\nChanru naqanaw naq li Jehob’a naru tooxtenq’a naq yooqeb’ qarahob’tesinkil? (Gén. 45:5-8; Isa. 8:10; Fili. 1:12-14.)\nChaawil li naxye Génesis 46:1-27.\nNaq laj Jacob xko Egipto, chanru kiwaklesiik xch’ool xb’aan li Jehob’a? (Chaawil Gén. 46:1-4.)


Resil li Santil Hu: Li K'anti' re Ch'iich' - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA TZ'AQAL k'anti' wank chiru li che'? Ink'a', li k'anti' a'in re ch'iich'. Li Jehob'a kixye re laj Moises naq tixk'e li k'anti' chiru che' re naq eb' li qas qiitz'in te'ril ut ink'a' te'kamq. Ab'an, eb' li k'anti' li wankeb' chiru ch'och' yo'yookeb'. Ma nakaanaw k'a'ut naq eb' li k'anti' a'in ke'tiwok ut ke'k'ehok yajel?\nXb'aan naq eb' laj Israel ke'xweech'i li Yos ut ke'xweech'i laj Moises. Ke'ok xyeeb'al: ‹K'a'ut naq xoo'aawisi Egipto. Tookamq sa' li chaqich'och' a'in? Maak'a' qatzakahemq chi moko wank ta qaha'. Ut ink'a' chik naqaj xwab'al li mana›.\nLi mana chaab'il tzakahemq. Rik'in li mana li Jehob'a kixk'utb'esi chiru li xtenamit jun chik li sachb'ach'oolej. Jo'kan ajwi' naq kixk'eheb' xha'. Ab'an eb' laj Israel moko ke'roxloq'i ta li kixk'e li Jehob'a reheb'. Jo'kan naq li Jehob'a kixtaqla eb' li k'anti' a'in, re naq te'tiwe'q ut te'kamq.\nToja' naq eb' laj Israel ke'xye re laj Moises: ‹Xoomaakob'k chiru li Jehob'a ut chaawu. Tijon chiqix re naq li Jehob'a trisiheb' li k'anti' sa' qayanq›.\nJo'kan naq laj Moises kitijok chirixeb'. Li Jehob'a kixye re laj Moises naq tixyiib' jun li k'anti' re ch'iich' ut tixk'e chiru che'. Re naq li te'tiwe'q te'ril li k'anti' chiru li che' ut te'k'iraaq. Laj Moises kixb'aanu li kixye li Yos, jo'kan naq li ke'tiwe'k, ke'k'iraak.\nK'aru naqatzol chirix a'in? Naqatzol naq chiqajunilo tiwb'ilo ajwi' jo'eb' laj Israel. Xb'aan naq laj Adan ut li x'Eva ke'xtz'eqtaana li Jehob'a. Jo'kan naq nokoocheekob'k, nokooyajerk ut nokookamk. Ab'an li Jehob'a naraj naq twanq qayu'am chi junelik.\nLi Jehob'a kixtaqla li Ralal sa' Ruuchich'och'. Naab'aleb' ink'a' ke'wulak chiru xk'anjel li Jesus, jo'kan naq ke'xye naq maa'us xna'leb' ut ke'xk'e chiru che'. Ab'an li Jehob'a kixtaqla li Jesus re qakolb'al. Wi tqab'aanu li naxye qe li Jesus naru twanq qayu'am chi junelik. Toj tqatzol chik xkomon li na'leb' a'in.\nK’aru wank chiru li che’? K’a’ut naq li Jehob’a kixye re laj Moises naq tixk’e a’in chiru li che’?\nChanru ke’xk’ut eb’ laj Israel naq ink’a’ ke’roxloq’i li kixb’aanu li Jehob’a chirixeb’?\nK’aru ke’xye laj Israel re laj Moises naq li Jehob’a kixtaqla eb’ li k’anti’ sa’ xyanqeb’?\nK’a’ut naq li Jehob’a kixye re laj Moises naq tixyiib’ jun li k’anti’ re ch’iich’?\nK’aru naqatz’ol chirix li tzolom a’in?\nChaawil li naxye Números 21:4-9.\nK’aru naxk’ut chiqu naq eb’ laj Israel ke’xweech’i rix li k’eeb’il reheb’ xb’aan li Jehob’a? (Núm. 21:5, 6; Rom. 2:4.)\nNaq ke’nume’k li chihab’, chanru ke’roksi li k’anti’ a’in eb’ laj Israel? K’aru kixb’aanu laj Ezequias naq kiril li yookeb’ xb’aanunkil rik’in li eetalil a’in? (Núm. 21:9; 2 Rey. 18:1-4.)\nChaawil li naxye Juan 3:14, 15.\nNaq li k’anti’ kik’ehe’k chiru li che’, chanru kixk’utb’esi a’in naq jo’kan ajwi’ tixk’ul li Jesus? (Gál. 3:13; 1 Ped. 2:24.)


SAN JUAN 16 KEK - Yo̱quin chixyebal e̱re chixjunil li - Bible Gateway\nSAN JUAN 15SAN JUAN 17\nSAN JUAN 16 Kekchi (KEK)\n16 Yo̱quin chixyebal e̱re chixjunil li cˈaˈak re ru aˈin re nak incˈaˈ ta̱chˈina̱nk e̱chˈo̱l saˈ le̱ pa̱ba̱l nak ta̱cha̱lk li raylal saˈ e̱be̱n. 2 Tex‑isi̱k saˈ li cab li nequeˈxchˈutub cuiˈ ribeb laj judío. Ta̱cuulak xkˈehil nak eb li teˈcamsi̱nk e̱re teˈxcˈoxla nak yo̱queb chi cˈanjelac chiru li Dios nak teˈxba̱nu chi joˈcan. 3 Teˈxba̱nu li raylal aˈin e̱re xban nak incˈaˈ nequeˈxnau ru lin Yucuaˈ chi moco nequeˈxnau cuu la̱in. 4 Ac xinye e̱re chixjunil li cˈaˈak re ru aˈin re nak ta̱julticokˈ e̱re li cˈaˈru xinye e̱re nak yo̱kex chixcˈulbal li raylal. La̱in incˈaˈ quinye chak e̱re junxil nak quintiquib chak lin cˈanjel xban nak cuanquin e̱riqˈuin.\nLi Jesús quixye cˈaˈru li cˈanjel li tixba̱nu li Santil Musikˈej nak ta̱cha̱lk\n5 Anakcuan xic cuiˈchic cue riqˈuin li quitaklan chak cue. Ut ma̱ jun e̱re napatzˈoc cue bar xic cue. 6 Xrahoˈ saˈ e̱chˈo̱l xban li cˈaˈru xinye e̱re. 7 Abanan la̱in xinye li xya̱lal e̱re. Kˈaxal us chokˈ e̱re nak tinxic xban nak cui incˈaˈ ninxic, incˈaˈ ta̱cha̱lk li Santil Musikˈej e̱riqˈuin. Aˈan li ta̱tenkˈa̱nk e̱re ut aˈan li ta̱cˈojoba̱nk re le̱ chˈo̱l. Nak tinxic, la̱in tintakla chak li Santil Musikˈej e̱riqˈuin. 8 Nak ta̱cha̱lk li Santil Musikˈej, aˈan tixcˈutbesi chiruheb li cuanqueb saˈ ruchichˈochˈ nak incˈaˈ nequeˈxtau ru cˈaˈru li ma̱c ut cˈaˈru li ti̱quilal chi moco nequeˈxtau ru li rakba a̱tin li tixba̱nu li Dios. 9 Incˈaˈ nequeˈxtau ru cˈaˈru li ma̱c xban nak incˈaˈ niquineˈxpa̱b. 10 Incˈaˈ nequeˈxtau ru cˈaˈru li ti̱quilal. Cui ta queˈxtau ru teˈxnau raj nak la̱in ti̱c inchˈo̱l. Xban nak ti̱c inchˈo̱l, tinxic riqˈuin li Dios ut incˈaˈ chic te̱ril cuu. 11 Incˈaˈ nequeˈxtau ru cˈaˈru li rakba a̱tin. Cui ta queˈxtau ru, teˈxnau raj nak ac tenebanbil li rakba a̱tin saˈ xbe̱n laj tza li nataklan saˈ ruchichˈochˈ. 12 Toj cuan raj nabal chic li tinye e̱re, abanan incˈaˈ te̱cuy rabinquil anakcuan. 13 Abanan nak ta̱cha̱lk li Santil Musikˈej, aˈan tixcˈut che̱ru chixjunil li xya̱lal. Incˈaˈ ta̱a̱tinak yal xjunes. Tixye ban e̱re chixjunil li cˈaˈru ta̱rabi riqˈuin li Dios ut tixchˈolob che̱ru li cˈaˈru ta̱cha̱lk mokon. 14 Li Santil Musikˈej tixqˈue inlokˈal xban nak li cˈaˈru tinye re, aˈan ajcuiˈ li tixchˈolob xya̱lal che̱ru. 15 Chixjunil li cˈaˈru cuan re lin Yucuaˈ, cue ajcuiˈ la̱in. Joˈcan nak xinye e̱re nak li cˈaˈru tinye e̱re, aˈan ajcuiˈ li tixcˈutbesi che̱ru li Santil Musikˈej. 16 ―Chi se̱b incˈaˈ chic te̱ril cuu. Abanan mokon chic te̱ril cuiˈchic cuu, chan li Jesús. 17 Cuanqueb lix tzolom yo̱queb chixyebal chi ribileb rib: ―¿Cˈaˈru xya̱lal nak xye ke nak ta̱xic riqˈuin lix yucuaˈ? ¿Cˈaˈut nak xye ke nak chi se̱b incˈaˈ chic takil ru ut mokon chic takil cuiˈchic ru? 18 ¿Cˈaˈut nak xye chi joˈcan? Incˈaˈ nakatau ru cˈaˈut nak quixye nak chi se̱b incˈaˈ chic takil ru, chanqueb. 19 Li Jesús quixnau nak queˈraj xpatzˈbal re cˈaˈru xya̱lal li yo̱ chixyebal. Joˈcan nak quixye reheb: ―¿Ma yo̱quex chixpatzˈbal che̱ribil e̱rib cˈaˈru xya̱lal li xinye? ¿Ma incˈaˈ xetau ru nak xinye e̱re nak chi se̱b incˈaˈ chic te̱ril cuu ut mokon chic te̱ril cuiˈchic cuu? ¿Ma aˈan li te̱raj xnaubal? 20 Relic chi ya̱l ninye e̱re nak eb li incˈaˈ nequeˈpa̱ban cue ta̱sahokˈ saˈ xchˈo̱leb nak tincˈul li raylal. La̱ex ta̱yotˈekˈ e̱chˈo̱l ut texya̱bak nak tincˈul chi joˈcan. Ta̱rahokˈ saˈ e̱chˈo̱l, abanan mokon ta̱sahokˈ cuiˈchic saˈ e̱chˈo̱l nak te̱ril cuiˈchic cuu. 21 Junak ixk yoˈla̱c re lix cˈulaˈal narecˈa xrahil lix raylal. Abanan nak ac xyoˈla lix cˈulaˈal, nasach saˈ xchˈo̱l li raylal li quixcˈul ut nasahoˈ saˈ xchˈo̱l xban nak ac xyoˈla lix cˈulaˈal. 22 Joˈcan ajcuiˈ la̱ex. Anakcuan ra saˈ e̱chˈo̱l. Abanan nak te̱ril cuiˈchic cuu, ta̱sahokˈ saˈ e̱chˈo̱l. Ut ma̱ ani ta̱isi̱nk che̱ru lix sahil e̱chˈo̱l. 23 Ta̱cuulak xkˈehil nak ma̱cˈaˈ chic te̱tzˈa̱ma cue la̱in. Chiru ban chic lin Yucuaˈ textzˈa̱ma̱nk. Relic chi ya̱l tinye e̱re nak chixjunil li te̱tzˈa̱ma chiru lin Yucuaˈ saˈ incˈabaˈ la̱in, aˈan tixqˈue e̱re. 24 Chalen anakcuan toj ma̱cˈaˈ nequetzˈa̱ma saˈ incˈabaˈ. Chextzˈa̱ma̱nk ut ta̱qˈuehekˈ e̱re re nak kˈaxal cuiˈchic ta̱sahokˈ saˈ e̱chˈo̱l, chan li Jesús. 25 Chixjunil li cˈaˈak re ru aˈin xinye e̱re saˈ jaljo̱quil ru a̱tin. Abanan ta̱cuulak xkˈehil nak incˈaˈ chic tinye e̱re chi jaljo ru. Tinye ban e̱re chi tzˈakal riqˈuin a̱tin incˈaˈ chˈaˈaj xtaubal ru ut tinchˈolob che̱ru li xya̱lal chirix lin Yucuaˈ. 26 Nak ta̱cuulak xkˈehil la̱ex chic textzˈa̱ma̱nk chiru li Yucuaˈbej saˈ incˈabaˈ la̱in. Incˈaˈ chic tento nak la̱in tintzˈa̱ma̱nk chiru li Yucuaˈbej che̱rix la̱ex. 27 Lin Yucuaˈ nequexra la̱ex xban nak la̱ex niquine̱ra la̱in ut xban nak xepa̱b nak riqˈuin li Dios xinchal chak. 28 La̱in riqˈuin lin Yucuaˈ xinchal chak. Ut anakcuan tincanab li ruchichˈochˈ ut tinxic cuiˈchic riqˈuin lin Yucuaˈ, chan li Jesús. 29 Ut eb lix tzolom queˈxye re: ―Anakcuan yo̱cat chi a̱tinac riqˈuin a̱tin incˈaˈ chˈaˈaj xtaubal ru. Incˈaˈ chic xaye ke riqˈuin jaljo̱quil ru a̱tin. 30 Anakcuan nakaqˈue retal nak la̱at nacanau chixjunil li cˈaˈak re ru. Moco toj ta ta̱yehekˈ a̱cue. Joˈcan nak nakapa̱b nak la̱at riqˈuin li Dios xatchal chak, chanqueb. 31 Li Jesús quixye reheb: ―¿Ma ya̱l nak niquine̱pa̱b anakcuan? 32 Xcuulac xkˈehil, ut anakcuan ajcuiˈ, nak ta̱chaˈchaˈi̱k e̱ru che̱junilex. Ac xbe xbe li junju̱nk tixchap ut tine̱canab injunes. Abanan moco injunes ta xban nak lin Yucuaˈ cua̱nk cuiqˈuin. 33 Xinye e̱re li cˈaˈak re ru aˈin re nak texcua̱nk cuiqˈuin ut ta̱cua̱nk e̱riqˈuin li tuktu̱quilal. Saˈ li ruchichˈochˈ te̱cˈul li raylal. Abanan cacuubresihomak le̱ chˈo̱l xban nak la̱in ac xinnumta saˈ xbe̱n li nataklan saˈ ruchichˈochˈ, chan li Jesús reheb lix tzolom.


Ebʼ li saaj li nekeʼabʼink | Li xnaʼlebʼ li Santil Hu rehebʼ li kokʼal\nCHAAWIL SAʼ Kabuverdianu Pidgin (Cameroon) Q’eqchi’ Sesotho (South Africa) acholi afrikáans albanés alemán amárico armenio azerí azerí (alfabeto cirílico) bajo alemán bassa de camerún batak (karo) becol birmano bislama boulou búlgaro catalán cebuano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chuabo cibemba cingalés citonga congo coreano criollo de las seychelles criollo haitiano croata dangme danés edo efik endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galician garífuna georgiano griego guaraní gun hausa herero hiligaynon hindi hmong holandés húngaro iban ibinda ibo ilocano indonesio inglés irlandés isoko italiano kabiye kannada kaonde kayin sgaw kazajo kikongo kikuyu kimbundu kiniaruanda kirguís kiribatiano kirundi kisonge kwangalí kwanyama lenguaje de señas alemán lenguaje de señas americano lenguaje de señas italiano letón lhukonzo lingala lituano lomue luganda luo macedonio macua malayo malayálam malgache mam maratí maya mazateco de Huautla mixe more ngäbere (o guaymí) nias noruego nyungwe náhuatl de guerrero náhuatl de la huasteca náhuatl del centro náhuatl del norte de puebla okpe osético otetela pangasinán panjabí pidgin nigeriano polaco ponapés portugués portugués europeo purépecha quechua ancashino quechua ayacuchano quechua cuzqueño quichua de Chimborazo quichua de Imbabura quiché rumano ruso samoano sango sena sena serbio serbio (alfabeto latino) shona sranangtongo suajili suati sueco sundanés tagalo tahitiano tai tamil tandroy telugu tivo tojolabal totonaco tseltal tsonga tsotsil tsuana turco twi tártaro ucraniano uhobo umbundú uruund uzbeko valenciano vascuence vendal vezo vietnamita waray-waray wayuunaiki wolaita xhosa xitshwa yoruba zapoteco re lachiguiri zulú árabe ñemba\nKaahibʼ li saaj li nekeʼabʼink chiru li Jehobʼa\nLaj Nabucodonosor kixkʼamebʼ Babilonia ebʼ li xninqal ru winq re Juda ut kixxaqabʼ laj Aspenaz, laj jolominel kʼanjel, saʼ xbʼeenebʼ. Ut kixye ajwiʼ re laj jolominel kʼanjel aʼin naq tixsikʼ ebʼ li saaj al li kawaqebʼ ut wanqebʼ xnawom saʼ xyanqebʼ li xninqal ru winq aʼin. Ebʼ li saaj al aʼin teʼxkʼul xnimal xtzolbʼal chiru oxibʼ chihabʼ re naq teʼkʼeheʼq xnimal xkʼanjel saʼ li tenamit Babilonia. Tento naq teʼxtzol rilbʼal, xtzʼiibʼankil ut aatinak saʼ li aatinobʼaal Acadio re Babilonia. Tento ajwiʼ teʼxtzaka li tibʼelwa li nekeʼxkʼe saʼ rochoch li awabʼej. Kaahibʼ rehebʼ li saaj al aʼin aʼan chaq laj Daniel, laj Hananias, laj Misael ut laj Azarias. Abʼan laj Aspenaz kixjal li xkʼabʼaʼebʼ ut kiroksi li kʼabʼaʼej li naʼoksimank Babilonia: Beltsasar, Sadrac, Mesac ut Abednego. Kʼaru nakaaye, ma teʼnajtobʼresiiq tawiʼ chiru li Jehobʼa li tzolbʼal li teʼxkʼul?\nEbʼ li kaahibʼ chi saaj al aʼin nekeʼraj abʼink chiru li Jehobʼa. Nekeʼxnaw naq inkʼaʼ teʼxkʼulubʼa li tzakahemq li tixkʼe li awabʼej xbʼaan naq tenebʼanbʼil saʼ li Xchaqʼrabʼ li Jehobʼa naq wank li tzakahemq inkʼaʼ naru nekeʼxtzaka. Joʼkan naq keʼxye re laj Aspenaz: «Bʼaanu usilal, mooʼamin chi xwaʼbʼal li naxtzaka li awabʼej». Abʼan laj Aspenaz kixye rehebʼ: «Wi inkʼaʼ nekextzakank chiʼus, ut li awabʼej tril naq yajex, tinxkamsi».\nLaj Daniel kixkʼoxla jun li naʼlebʼ. Kixye re laj kʼaakʼalenel: «Bʼaanu usilal, kʼe chiqatzaka ichaj ut haʼ chiru 10 kutan. Moqon chik tooʼaajuntaqʼeeta rikʼinebʼ li saaj li teʼxwaʼ li xtzakahemq li awabʼej». Laj kʼaakʼalenel kixkʼulubʼa aʼin.\nNaq keʼnumeʼk 10 kutan, laj Daniel ut ebʼ li oxibʼ chi ramiiw jwal chʼinaʼus li rilobʼaalebʼ chiru ebʼ li junchʼol chik chi saaj. Jwal sa chaq saʼ xchʼool li Jehobʼa rikʼinebʼ xbʼaan naq keʼabʼink chiru. Kixkʼe ajwiʼ re laj Daniel li xnimal ru naʼlebʼ re xtawbʼal ru ebʼ li moy u ut ebʼ li matkʼ.\nNaq xraqeʼk li xtzolbʼalebʼ chiru oxibʼ chihabʼ, laj Aspenaz kixkʼam ebʼ li saaj al rikʼin laj Nabucodonosor. Li awabʼej kiʼaatinak rikʼinebʼ ut kixkʼe reetal naq laj Daniel, laj Hananias, laj Misael ut laj Azarias jwal wankebʼ xnaʼlebʼ chiruhebʼ li junchʼol chik chi saaj al. Joʼkan naq kixsikʼebʼ ru re naq teʼkʼanjelaq saʼ rochoch li awabʼej. Chirix chik aʼan, naabʼal sut li awabʼej naxpatzʼ xnaʼlebʼ rikʼinebʼ chirix ebʼ li xnimal ru kʼanjel. Li Jehobʼa kixkʼe xnimal xnaʼlebʼebʼ chiru ebʼ li wankebʼ xnawom ut ebʼ laj qʼe li nekeʼkʼanjelak chiru li awabʼej.\nLaj Daniel, laj Hananias, laj Misael ut laj Azarias moko wankebʼ ta saʼ li xtenamit, abʼan junelik wank saʼ xchʼoolebʼ naq wankebʼ saʼ xtenamit li Jehobʼa. Ut laaʼat? Naq laanaʼ laayuwaʼ moko wanqebʼ ta aawikʼin, ma junelik tjultikoʼq aawe li Jehobʼa?\n«Maakʼulubʼa naq teʼxtzʼeqtaana laasaajilal. Chaakʼam bʼan xbʼehebʼ laj paabʼanel rikʼin laawaatin, laabʼaanuhom, laarahom, laapaabʼal, rikʼin xsaqal ru laayuʼam» (1 Timoteo 4:12).\nEbʼ li patzʼom: Kʼaʼut laj Daniel ut ebʼ li oxibʼ chi ramiiw keʼabʼink chiru li Jehobʼa? Chanru keʼtenqʼaak xbʼaan li Jehobʼa?\nInkʼaʼ nekeʼxwiqʼibʼ ribʼ chiru li jalam u\nLaj Sadrac, laj Mesac ut laj Abednego inkʼaʼ nekeʼxwiqʼibʼ ribʼ chiru li xjalam u li awabʼej re Babilonia.\nTijon wulaj wulaj chiru li Jehobʼa, joʼ kixbʼaanu chaq laj Daniel.


Números 1 - Sagrada Biblia [[Sagrada Biblia] Qeqchi Bible]\nLi Kâcuaß quiâtinac riqßuin laj Moisés saß li xbên cutan re li xcab po nak ac yô chic xcab chihab reliqueb chak laj Israel aran Egipto. Quiâtinac riqßuin saß li tabernáculo nak cuanqueb saß li chaki chßochß aran Sinaí. Quixye re:\n—Lâat ut laj Aarón têrajlaheb laj Israel. Têtzßîba xcßabaßeb li junjûnk chi cuînk saß li junjûnk xtêpaleb aß yal chanru xqßuialeb saß li junjûnk cabal.\nLâat âcuochben laj Aarón têtzßîba xcßabaßeb li cuînk li cuan junmay chihab reheb, joßqueb ajcuiß li ac numenakeb junmay chihab. Têtzßîba xcßabaßeb li naru teßoquênk saß li plêt.\nUt cuânkeb ajcuiß chêtenkßanquil li nequeßcßamoc be saß xyânkeb li junjûnk xtêpaleb laj Israel.\nAßaneb aßin lix cßabaßeb li cuînk li teßtenkßânk êre. Laj Elisur, li ralal laj Sedeur, aßan li najolomin reheb lix têpaleb li ralal xcßajol laj Rubén.\nLaj Selumiel, li ralal laj Zurisadai, aßan li najolomin reheb lix têpaleb li ralal xcßajol laj Simeón.\nLaj Naasón li ralal laj Aminadab, aßan li najolomin reheb lix têpaleb li ralal xcßajol laj Judá.\nLaj Natanael li ralal laj Zuar, aßan li najolomin reheb lix têpaleb li ralal xcßajol laj Isacar.\nLaj Eliab li ralal laj Helón, aßan li najolomin reheb lix têpaleb li ralal xcßajol laj Zabulón.\nUt saß xyânkeb lix têpaleb li ralal xcßajol laj José, aßan laj Elisama li ralal laj Amiud li najolomin reheb lix têpaleb li ralal xcßajol laj Efraín; ut laj Gamaliel li ralal laj Pedasur, aßan li najolomin reheb lix têpaleb li ralal xcßajol laj Manasés.\nLaj Abidán, li ralal laj Gedeoni, aßan li najolomin reheb lix têpaleb li ralal xcßajol laj Benjamín.\nLaj Ahiezer li ralal laj Amisadai, aßan li najolomin reheb lix têpaleb li ralal xcßajol laj Dan.\nLaj Pagiel, li ralal laj Ocrán, aßan li najolomin reheb lix têpaleb li ralal xcßajol laj Aser.\nLaj Eliasaf li ralal laj Deuel, aßan li najolomin reheb lix têpaleb li ralal xcßajol laj Gad.\nUt laj Ahira, li ralal laj Enán, aßan li najolomin reheb lix têpaleb li ralal xcßajol laj Neftalí.\nAßaneb aßin li cuînk li queßxakabâc chi tenkßânc chi rajlanquileb li cuînk. Aßaneb li nequeßjolomin reheb li junjûnk chixtêpaleb laj Israel.\nLaj Moisés ut laj Aarón queßxbokeb li cuînk aßin li queßsiqßueß ruheb.\nUt saß li xbên cutan re li xcab po queßxchßutubeb ru chixjunileb laj Israel ut queßxtzßîba xcßabaßeb chixjunileb li cuînk li cuan junmay chihab reheb, joßqueb ajcuiß li ac numenakeb junmay chihab. Queßxtzßîba xcßabaßeb aß yal ani lix xeßtônil yucuaßeb li junjûnk.\nLaj Moisés quirajlaheb saß li chaki chßochß Sinaí joß quiyeheß re xban li Kâcuaß.\nQuitzßîbâc xcßabaßeb li ralal xcßajol laj Rubén li xbên ralal laj Israel li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Rubén queßajlâc cuakib roxcßâl mil riqßuin ôb ciento chi cuînk.\nQueßtzßîbâc xcßabaßeb li ralal xcßajol laj Simeón li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Simeón queßajlâc belêlaju roxcßâl riqßuin oxib ciento chi cuînk.\nQueßtzßîbâc xcßabaßeb li ralal xcßajol laj Gad li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Gad queßajlâc ôb roxcßâl mil riqßuin cuakib ciento riqßuin lajêb roxcßâl chi cuînk.\nQueßtzßîbâc xcßabaßeb li ralal xcßajol laj Judá li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Judá queßajlâc câlaju xcâcßâl mil riqßuin cuakib ciento chi cuînk.\nQueßtzßîbâc xcßabaßeb li ralal xcßajol laj Isacar li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Isacar queßajlâc câlaju roxcßâl mil riqßuin câhib ciento chi cuînk.\nQueßtzßîbâc xcßabaßeb li ralal xcßajol laj Zabulón li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Zabulón queßajlâc cuuklaju roxcßâl mil riqßuin câhib ciento chi cuînk.\nQueßajlâc li ralal xcßajol laj José. Queßtzßîbâc xcßabaßeb li ralal xcßajol laj Efraín li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Efraín queßajlâc caßcßâl mil riqßuin ôb ciento chi cuînk.\nQueßtzßîbâc xcßabaßeb li ralal xcßajol laj Manasés li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Manasés queßajlâc cablaju xcaßcßâl mil riqßuin cuib ciento chi cuînk.\nQueßtzßîbâc xcßabaßeb li ralal xcßajol laj Benjamín li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Benjamín queßajlâc oßlaju xcaßcßâl mil riqßuin câhib ciento chi cuînk.\nQueßtzßîbâc xcßabaßeb li ralal xcßajol laj Dan li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Dan queßajlâc cuib xcâcßâl mil riqßuin cuukub ciento chi cuînk.\nQueßtzßîbâc xcßabaßeb li ralal xcßajol laj Aser li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Aser queßajlâc jun roxcßâl mil riqßuin ôb ciento chi cuînk.\nQueßtzßîbâc xcßabaß li ralal xcßajol laj Neftalí li ac xeßxbânu junmay chihab re teßoc chokß soldado. Queßajlâc aß yal chanru xqßuialeb saß li junjûnk cabal.\nSaß xyânkeb li ralal xcßajol laj Neftalí queßajlâc oxlaju roxcßâl mil riqßuin câhib ciento chi cuînk.\nAßaneb aßin li cuînk li queßajlâc xbaneb laj Moisés ut laj Aarón rochbeneb li cablaju li cuînk li nequeßjolomin reheb li junjûnk têp li ralal xcßajol laj Israel.\nQueßajlâc chixjunileb laj Israel li ac xeßxbânu junmay chihab li târûk teßoc chokß soldado. Queßajlâc aß yal chanru xqßuialeb saß xtêpaleb lix yucuaßeb.\nChixjunileb li queßajlâc cuanqueb cuakib ciento mil riqßuin oxib mil ut riqßuin ôb ciento riqßuin lajêb roxcßâl.\nAbanan, eb li ralal xcßajol laj Leví incßaß queßajlâc rochbeneb li jun chßol chic laj Israel,\nxban nak joßcan quixye li Kâcuaß re laj Moisés.\nQuixye re: —Nak têrajlaheb laj Israel incßaß têrajlaheb li ralal xcßajol laj Leví.\nTêxakabeb ban li ralal xcßajol laj Leví chi cßanjelac saß li tabernáculo ut aßaneb li teßilok re chixjunil li nacßanjelac aran. Teßxyîb lix muhebâleb chi xjun sutam li tabernáculo.\nUt nak eb laj Israel teßxjal xnaßaj li tabernáculo, eb li ralal xcßajol laj Leví teßhitok re ut aßaneb ajcuiß li teßxakabânk re nak teßhilânk saß jalan naßajej. Cui junak jalan tâjilok riqßuin li tabernáculo saß li hônal aßan, li jun aßan tâcamsîk.\nLi junjûnk têp li ralal xcßajol laj Israel teßxyîb lix muhebâleb chi chßûtal rochbeneb lix soldâd. Ut teßxxakab lix bandereb chixcßatk lix muhebâleb.\nUt eb li ralal xcßajol laj Leví teßxyîb lix muhebâleb chi xjun sutam li tabernáculo. Ut aßaneb li teßilok re, re nak li Dios incßaß tâjoskßok saß xbêneb laj Israel.Ut eb laj Israel queßxbânu chixjunil li quixye li Kâcuaß Dios re laj Moisés.\nUt eb laj Israel queßxbânu chixjunil li quixye li Kâcuaß Dios re laj Moisés.


Kʼaʼut jwal yook inkʼaʼuxl chirix linjunxaqalil\nCHAAWIL SAʼ Abjasio Bashkir Cakchiquel (Central) Kabuverdianu Pidgin (Cameroon) Q’eqchi’ abui abé acholi afrikáans albanés alemán alur armenio asamés attié aymara azerí azerí (alfabeto cirílico) bambara bassa de camerún batak (karo) batak (simalungun) batak (toba) baulé becol belize kriol bengalí biak birmano bislama boulou búlgaro cabilé camboyano catalán cebuano checo chichewa chino (tradicional) chino simplificado chitonga chitumbuka chiyao chokue chol chopi chuukés chuvash cibemba cinamwanga cingalés citonga congo coreano criollo de las seychelles criollo haitiano criollo mauriciano criollo portugués croata damara dangme danés dayak ngaju digor diula edo efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga galician galés garífuna georgiano gokana griego guaraní gujarati gun guéré hausa hebreo herero hiligaynon hindi hiri motu hmong holandés húngaro iban ibanag ibinda ibinda ibo ilocano indonesio inglés irlandés isoko italiano japonés javanese kachin kannada kaonde kayin sgaw kazajo khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisonge konkani (alfabeto latino) kosreano krio kwangalí kwanyama lamba lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lenguaje de señas americano lenguaje de señas australiano lenguaje de señas británico lenguaje de señas coreano lenguaje de señas de quebec lenguaje de señas finlandés lenguaje de señas húngaro lenguaje de señas italiano lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas zimbabuense lenie letón lhukonzo lifu lingala lituano lomue luganda lunda luo macedonio macua malayo malayálam malgache maltés mam mambue-lungu mapudungún maratí marshalés maya mazateco de Huautla mixe mizo mongol navajo nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela otomí del valle del Mezquital palauano pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón pidgin nigeriano polaco ponapés portugués portugués europeo purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir sena sena serbio serbio (alfabeto latino) sesoto shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tayik telugu tetum tivo tlapaneco tojolabal tongano toraja totonaco tseltal tshiluba tsonga tsotsil tsuana turco turcomano tuvaluano twi tártaro ucraniano uhobo uigur (alfabeto cirílico) urdu uruund uzbeko valenciano vascuence vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco del istmo zapoteco re lachiguiri zulú árabe ñanya ñemba\nKʼaʼut jwal yook inkʼaʼuxl chirix linjunxaqalil?\nWank li naʼlebʼ li wank tzʼaqal xwankil chiru li nakaawil saʼ lem.\nYal kʼoxla li eetalil aʼin: naq li xJulia naril ribʼ saʼ lem naril naq jwal nim xtibʼel. Naʼok xkʼoxlankil: «Tento tinkubʼeeq». Abʼan li xnaʼ xyuwaʼ ut ebʼ li ramiiw nekeʼxye re, naq jwal bʼaq chanchan jun li cheʼ.\nLi xJulia inkʼaʼ naxkanabʼ xsikʼbʼal chanru tkubʼeeq oobʼ liibʼr «ajwiʼ». Re naq truuq xbʼaanunkil aʼin kaʼajwiʼ tixkuy xtzʼokajik jarubʼaq kutan...\nWi nakaawekʼa raj aawibʼ joʼ xJulia, kʼaru raj taabʼaanu?\nMaare li nakaawil chirix laajunxaqalil, yal wank saʼ laakʼaʼuxl.\nMoko maak ta naq taakʼoxla laajunxaqalil. Li Santil Hu naʼaatinak chirix wiibʼ oxibʼ chi winq ut ixq li chʼinaʼusebʼ joʼ xSara, xRaquel, laj Jose, laj David ut li xʼAbigail. Jun chik li eetalil, nayeemank naq li xʼAbisag «kʼajoʼ xchʼinaʼusal» (1 Reyes 1:4).\nAbʼanan, naabʼalebʼ li saaj xkohebʼ xkʼaʼuxl chirix li xjunxaqalilebʼ. Ut aʼin naru nakʼehok rehebʼ saʼ chʼaʼajkilal. Kʼoxla aʼin:\nNaq kipatzʼmank re jun chʼuut li ixqaʼal kʼaru nekeʼxkʼoxla chirix li xjunxaqalil, 58% keʼxkʼoxla naq kʼajoʼ xnimalebʼ, abʼan moko joʼkan ta, kaʼajwiʼ 17% jwal nimebʼ xtibʼel.\nNaq kipatzʼmank aʼin re jun chʼuut li ixqaʼal li bʼaqebʼ xtibʼel, 45% rehebʼ aʼin keʼxkʼoxla naq nimebʼ xtibʼel.\nWankebʼ li saaj, li inkʼaʼ nekeʼxkanabʼ xkʼoxlankil chanru tkubʼeeq xtibʼel, nekeʼxtaw li yajel li naxkʼabʼaʼi anorexia. Li yajel aʼin naxpoʼ xkʼaʼuxebʼ li poyanam re naq teʼxkanabʼ waʼak ut chi joʼkan nekeʼxkʼe saʼ chʼaʼajkilal li xyuʼamebʼ.\nWi yookat rekʼankil li yajel aʼin malaj junaq chik li chʼaʼajkilal chirix laatzakahemq, patzʼ aatenqʼankil. Seeraqʼi re laanaʼ laayuwaʼ malaj re junaq chik li poyanam li truuq aatenqʼankil. Li Santil Hu naxye: «Li tzʼaqal amiiw junelik narahok; saʼ xqʼehil junaq rahilal tatxtenqʼa joʼ junaq tzʼaqal asbʼej» (Proverbios 17:17).\nLI WANK TZʼAQAL XWANKIL\nSaʼ li xchaabʼilal laachʼool natawmank tzʼaqal li chʼinaʼusil. Kʼe reetal kʼaru naxye li Santil Hu chirix laj Absalon, ralal li awabʼej David:\n«Aran Israel maajun winq chaqʼal ru joʼ laj Absalón; chixjunilebʼ nekeʼxkʼe xloqʼal xbʼaan naq maakʼaʼ reekʼ chalen chi roq toj saʼ xsuutut» (2 Samuel 14:25).\nAbʼan li saal al aʼin jwal qʼetqʼet chaq, narataw chixjunil ut aj kaʼpakʼal u. Joʼkan naq li Santil Hu moko us ta naʼaatinak chirix; naxye bʼan naq moko tiik ta xchʼool ut aj kamsinel li jwal xikʼ naʼilok.\nJoʼkan naq, li Santil Hu naxye qe:\n«Xetiqibʼ eeribʼ rikʼin li akʼ yuʼam» (Colosenses 3:10).\n«Moko cherix ta chiwanq li xsahobʼ eeru, joʼ rikʼin xtʼeʼbʼal leerismal [...]. Chiwanq bʼan leechʼinaʼusal saʼ xchamal leechʼool» (1 Pedro 3:3, 4).\nMoko maak ta naq taawaj rilbʼal aawibʼ chiʼus, abʼan laanaʼlebʼ wank tzʼaqal xwankil chiru laajunxaqalil. Naq nekeʼxnaw aawu, saʼ junpaat nekeʼxkʼe reetal laanaʼlebʼ ut maawaʼ laajunxaqalil. Li xPhylicia, jun li ixqaʼal, kixye: «Wi chʼinaʼusat, saʼ junpaat nakatteʼril. Abʼan li xchaabʼilal laachʼool ut laanaʼlebʼ aʼan li teʼxjultika ebʼ li poyanam».\nMa xikʼ nakaawil laajunxaqalil?\nMa xaakʼoxla jun sutaq xchoʼbʼal aawibʼ malaj xkanabʼankil waʼak re naq tchʼinaʼusoʼq laajunxaqalil?\nKʼaru raj taajal saʼ laajunxaqalil? (Kʼe saʼ sursu).\nWi xaakʼe «heeheʼ» saʼ li xbʼeen ut saʼ li xkabʼ patzʼom ut xaasikʼ wiibʼ oxibʼ chik saʼ li rox, kʼoxla aʼin: maare li junchʼol moko nekeʼril ta li nakaawil laaʼat. Jultika naq moko chʼaʼaj ta rilbʼal li inkʼaʼ nawulak chiqu chirix li qajunxaqalil ut saʼ junpaat naʼok qakʼaʼuxl (1 Samuel 16:7).\nKʼaru tinbʼaanu re naq kawaq linjunxaqalil?\nKʼaru li naʼlebʼ tinruuq xbʼaanunkil re xyuʼbʼal linbʼaqel?\nWi jun li wamiiw naxye we naq yook xbʼaanunkil jun li kawil naʼlebʼ re xkubʼsinkil li xnimal, kʼaru tinbʼaanu?\nNaru nakaawil li bʼideo Lo que opinan otros jóvenes sobre la apariencia (taasikʼ saʼ jw.org, ENSEÑANZAS BÍBLICAS > JÓVENES).


K’ANJEL NAB’EERESIMAN CHI RIX EB’ LI SAAJ POYANAM NAKE’OKEN CHI SA’\nTento taatz’iib’a chi xjunil li esilal napatz’mank aawe sa’ li hu nak’eeman aawe, wi’ taawaj tz’aqonk sa’ li k’anjel a’in\nEb’ li saaj poyanam wankeb’ kab’laju toj kaahib’ xka’k’aal chihab’ re, tento a’anaqeb’ li ink’a’ k’eeb’ileb’ sa’ ajl, neb’a’eb’ ut ch’a’ajkilal sa’ li komonil wank.\nWanqeb’ chi nach’ rik’in li na’ajej b’ar wi’ yo chi b’eeresimank li k’anjel.\nTento li tz’aqonk sa’ eb’ li jalanjalanq chi k’anjel nab’eeresimank sa’ li tzolok li nak’anjelak chi ru.\nTento naq tk’e xch’ool chi roksinkil ut chi xkolb’al rix eb’ li na’ajej malaj rochochil nab’eeresimank wi’ li k’anjel chi rix li tzolok.\nRoxloq’inkil eb’ li chaq’rab’ xaqab’anb’il chaq chi rix li k’anjel na’ajmank xtawb’al.\nAajel ru naq li t-uxmanq xtzolb’al tento xk’utb’al malaj xwotzb’al rik’ineb’ jalan chik li poyanam, re naq chi jo’ka’in yooq li okenk re naq ink’a’ chik jwal k’i eb’ li saaj poyanam te’ok sa’ xb’aanunkil eb’ ch’a’ajilal rahilal.\nLI NATAAQEMANK RIX\nTenq’ank cho’q re xkotzb’al eb’ li rahilal nak’ulmank sa’ eb’ li komonil rik’ineb’ li saaj poyanam li nake’tawman sa’ eb’ li neb’a’il, b’ar wi’ nasik’man xb’ehil chan ru naq te’xk’e chi k’anjelak li xnawomeb’ malaj li k’a’ ru nake’xnaw xb’aanunkil, jo’ wi’ rilb’al chan ru naq te’roksi li hoonal nake’wank chi yamyo ruheb’.\nLi nataaqemank rix chi ru wiib’ oxib’ kutan\nTento xtawb’al xtz’aqonik eb’ li saaj poyanam sa’ eb’ li komonil.\nRilb’al naq ttusub’amanq sa’ xb’eeresinkil li tzolok eb’ li na’leb’ tk’anjelaq re xkawresinkileb’ xk’a’uxl eb’ li saaj poyanam re naq te’ruhanq xkolb’al rib’ chi ruheb’ li xyu’am.\nA’in a’an jun k’anjel nak’eeman jo’ xkomon li tzolok, li nab’aanumank sa’ rochochil eb’ li tzoleb’aal re li awa’b’ejilal ut sa’ junqaq chik na’ajej nake’tawman sa’ eb’ li k’aleb’aal. Li nataaqemank rix rik’in li na’leb’ a’in a’an xkawresinkileb’ li junkab’al re naq te’xnaw li oxloq’ink, tenq’ank, rahok, sumwank ut twanq li tuqtuukilal chi rib’ileb’ rib’.\nNaxb’eeresi k’iila paay chi na’leb’ li naxtz’aqob’resi ru xtusulal xna’leb’il li tzolok rik’in xkawresinkileb’ sa’ xraqik li xamaan, b’ar wi’ eb’ li saaj poyanam nake’xk’utb’esi li xseeb’alileb’ re xtzolb’al k’iila k’anjel, jo’ aj wi’ nake’xk’utb’esi li k’a’ ru nake’ruhan xb’aanunkil, re naq chi jo’ka’in nake’xchaab’ilob’resi xwanjik sa’ eb’ li xjunkab’al ut sa’ eb’ li komonil.


Mateo 6 - Sagrada Biblia [[Sagrada Biblia] Qeqchi Bible]\nCheq'uehak retal c'a'ru nequebânu. Cui lâex têbânu li usilal yal re nak tex-ilek' jo' neque'xbânu eb laj fariseo, mâc'a'ak lê k'ajcâmunquil riq'uin lê Yucua' cuan sa' choxa.\nUt nak tâsi li c'a'ak re ru re li ani târaj tenk'âc, mâbânu jo' neque'xbânu laj ca' pac'al u. Eb a'an neque'xic sa' li cab li neque'xch'utub cui' ribeb laj judío ut sa' eb li c'ayil chixyebal resil li usilal neque'xbânu re nak te'q'uehek' xlok'al xbaneb li cuînk. Relic chi yâl tinye êre nak eb a'an ac xe'xc'ul lix k'ajcâmunquil nak que'q'uehe' xlok'al xbaneb li cuînk.\nLi c'a'ru tâsi re li mâc'a' cuan re, mâ ani aj e tâserak'i li c'a'ru xasi, chi moco tâserak'i re li tz'akal âcuamîg.\nChabânu ban chi mukmu ut lâ yucua' li naxnau chixjunil li c'a'ak re ru nacabânu, a'an li tâk'ajcâmûnk âcue.\nUt nak textijok moco jo'cakex ta eb laj ca' pac'al u. Eb a'an neque'xxakab chak ribeb chi tijoc sa' eb li cab li neque'xch'utub cui' ribeb laj judío ut neque'xxakab rib chi tijoc sa' xâla be yal re nak te'ilek'. Relic chi yâl tinye êre nak eb a'an ac xe'xc'ul lix k'ajcâmunquileb nak que'q'uehe' xlok'al xbaneb li cuînk.\nUt nak textijok lâex, ocankex sa' lê rochoch, tz'apomak re li cab, ut tijonkex chiru lê Yucua' li inc'a' na-ilman ru. Ut lê Yucua' li naril chixjunil li c'a'ru nequebânu, a'an tâk'ajcâmûnk êre.\nUt nak textijok, mêye q'uila âtin chi mâc'a' rajbal jo' neque'xbânu li inc'a' neque'xpâb li Dios. Eb a'an neque'xc'oxla nak riq'uin li q'uila âtin, te'abîk xban li Dios.\nMêjuntak'êta bi' êrib riq'uin eb a'an xban nak lê Yucua' naxnau c'a'ru nac'anjelac êre chi toj mâji' nequetz'âma chiru.\nUt lâex jo'ca'in nak textijok: At Kâcua', cuancat sa' li santil choxa, lok'oninbilak taxak lâ santil c'aba'.\nChichâlk ta lâ nimajcual cuanquilal. Chi-uxk ta li nacacuaj, jo' sa' choxa jo' ajcui' sa' ruchich'och'.\nChaq'ue taxak ke li kacua kuc'a chi cuulaj cuulaj.\nUt chacuy chasach ta li kamâc jo' nak nakacuyeb xmâc li neque'mâcob chiku.\nUt moâq'ue taxak chi âlêc. Choâcol ban chiru li inc'a' us. Âcue li nimajcual cuanquil, li lok'onîc ut li lok'al chi junelic k'e cutan. Jo'can taxak.\nCui nequecuy xmâqueb lê ras êrîtz'in, tixcuy ajcui' êmâc lâex lê Yucua' cuan sa' choxa.\nCui inc'a' nequecuy xmâqueb lê ras êrîtz'in, jo'can ajcui' lâex inc'a' tâcuyek' êmâc xban lê Yucua' cuan sa' choxa.\nUt nak têbânu lê ayûn, mêbânu jo' neque'xbânu laj ca' pac'al u. Eb a'an neque'xbânu rib nak raheb sa' xch'ôl yal re nak tâna'ek' nak yôqueb xbânunquil lix ayûn. Relic chi yâl tinye êre nak eb a'an ac xe'xc'ul lix k'ajcâmunquil.\nA'ut lâex nak têbânu lê ayûn, têch'aj lê ru ut têyîb êrib chi us,\nre nak inc'a' tâc'utûnk chiruheb lê ras êrîtz'in nak yôquex chi ayunic. Chic'utûnk ban chiru lê Yucua' li inc'a' na-ilman ru. Ut lê Yucua' li naxnau chixjunil li nequebânu, a'an tâk'ajcâmûnk êre.\nMêq'ue êch'ôl chixc'ûlanquil êbiomal sa' ruchich'och' bar cui' namaxen ut nak'olen ru ut bar cui' neque'oc laj êlk' chi elk'ac.\nQ'uehomak ban êch'ôl chirix lê biomal cuan sa' choxa bar cui' inc'a' namaxen chi moco nak'olen ru ut bar cui' inc'a' tâelk'âk.\nJo'can nak chenauhak nak bar cuan cui' lê biomal, aran ajcui' cuânk lê c'a'ux.\nLi xnak' êru chanchan jun li lámpara. Xban nak na-iloc li xnak' êru, cuanquex sa' cutan. Chanchan lê na'leb. Cui châbil lê na'leb, cuanquex sa' cutan saken.\nCui ut inc'a' saken na-iloc li xnak' êru, cuanquex sa' k'ojyîn. Ut jo'can ajcui' lê na'leb. Cui inc'a' châbil lê na'leb, cuanquex sa' xk'ojyînal ru li mâc.\nMâ ani naru nac'anjelac chiru cuib chi patrón. Naru tixra li jun ut tixtz'ektâna li jun chic malaj ut xic' târil li jun ut tix-oxlok'i li jun chic. Jo'can nak mâ jok'e naru têc'oxla li Dios cui ca'aj cui' lê biomal nequec'oxla.\nJo'can ut nak ninye êre: Mixic êch'ôl chirix lê cua êruc'a chi moco chirix chanru têtikib êrib. ¿Ma inc'a' ta bi' k'axal lok' li kayu'am chiru li c'a'ru takatzaca? ¿Ma inc'a' ta bi' k'axal lok' li kayu'am chiru li kak'?\nCheq'uehak retal li xul li neque'rupupic chiru choxa. Eb a'an inc'a' neque'au, chi moco neque'k'oloc chi moco neque'xxoc xtzacaêmk sa' c'ûlebâl. Ut lê Yucua' cuan sa' choxa, a'an naq'uehoc xcuaheb. ¿Ma inc'a' ta bi' k'axal rarôquex lâex chiruheb a'an?\n¿Ani êre lâex târûk tixtik ru lix yu'am usta naxic xch'ôl xc'oxlanquil?\n¿C'a'ut nak naxic êch'ôl chi c'oxlac chirix lê rak'? Q'uehomak retaleb li utz'u'uj sa' pim chanru nak neque'q'ui chi inc'a' neque'c'anjelac chi moco neque'quemoc.\nA'ut lâin tinye êre, usta c'ajo' xchak'al ru lix tikibanquil laj Salomón, abanan inc'a' quixtau xchak'al ru li utz'u'uj a'in.\nLâex inc'a' nequexpâban chi tz'akal. Ut cui li Dios naxq'ue lix ch'ina'usal li pim li cuan junpât ajcui' ut cuulaj q'uebilak sa' xam, ¿ma toja' ta chic lâex inc'a' textikib?\nJo'can ut nak moco yôkex ta chixyebal: ¿C'a'ru takatzaca anakcuan? chi moco, ¿c'a'ru takatikib cui' kib?\nLi inc'a' neque'xpâb li Dios neque'xq'ue xch'ôl xc'oxlanquil a'an. Abanan lê Yucua' li cuan sa' choxa naxnau li c'a'ru nequeraj ru.\nLi c'a'ru li têsic' xbên cua, a'an lix nimajcual cuanquilal li Dios ut lix tîquilal, ut chixjunil li c'a'ak re ru a'in talajq'uehek' êre chok' xtz'akob.Jo'can ut nak mexc'oxlac chirix li cutan re cuulaj xban nak a'an tâc'oxlamânk ajcui' cuulaj. Tz'akalak riq'uin li ch'a'ajquilal li naxc'am chak li junjûnk chi cutan.\nJo'can ut nak mexc'oxlac chirix li cutan re cuulaj xban nak a'an tâc'oxlamânk ajcui' cuulaj. Tz'akalak riq'uin li ch'a'ajquilal li naxc'am chak li junjûnk chi cutan.


Resil li Santil Hu: Li x'Abigail ut laj David - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nANI li ixqa'al yook chaq chi chalk chiru laj David? A'an li x'Abigail. Li x'Abigail wank xna'leb', jo'kan naq ink'a' kixkanab' naq laj David tmaakob'q. Xb'eenwa qilaq k'aru yook xk'ulb'al laj David.\nLaj David kixmuq rib' sa' jun ochoch pek naq ki'elelik chiru laj Saul. Eb' li xkomon laj David ke'wulak rik'in. Naq ke'xch'utub' rib' 400 tana chi winq, laj David kikanaak chi jolomink sa' xb'eeneb'. Toja' naq laj David kiwulak rik'in li awab'ej re Moab ut kixye re: ‹Xinchalk xpatz'b'al usilal chaawu re naq tkanaaq linna' linyuwa' aawik'in toj naq tinsutq'iiq chaq›. Chirix chik a'an, laj David ut eb' li winq ke'xmuq rib' sa' pim.\nMoqon chik laj David kixnaw ru li x'Abigail. Aj Nabal xk'ab'a' li xb'eelom li x'Abigail. Laj Nabal wank naab'al xch'och', wank 3.000 xkarneer ut 1.000 xchib'aat. Laj Nabal maa'us xna'leb'. Ab'an li x'Abigail ch'ina'us na'ilok ut wank xna'leb'. Sa' jun kutan li x'Abigail kixkol li xjunkab'al. Qilaq chanru kixb'aanu a'in.\nLaj David ut eb' laj k'anjel chiru chaab'ileb' rik'in laj Nabal. Jo'kan naq ke'xtenq'a chi xk'aak'alenkil eb' li xkarneer. Sa' jun kutan laj David kixtaqlaheb' li winq chi xpatz'b'al jun li usilal chiru laj Nabal. Laj Nabal ut li eb' li xmoos yookeb' chi b'esok rix karneer. Sa' rochoch laj Nabal yook li ninq'e ut wank naab'al li chaab'il xtzakahemq. Naq eb' li winq ke'wulak rik'in laj Nabal ke'xye re: ‹Xoochalk xtz'aamankil jun usilal chaawu, xb'aan naq chaab'ilo aawik'in. Xatqatenq'a chi rilb'aleb' laakarneer ut maajunwa xqak'am junaq reheb' laakarneer. Jo'kan naq, b'aanu usilal k'e qatzakahemq!›\nLaj Nabal ki'ok xyeeb'al li yiib'ru aj aatin chirix laj David. Toja' naq kixye reheb' li winq: ‹Ink'a' tink'e eetzakahemq›. Naq laj David kirab'i a'in, kichalk xjosq'il, jo'kan naq kixye reheb' li winq: ‹Chapomaq chaq leech'iich'›. Laj David ut eb' li winq koheb' chi xkamsinkil laj Nabal ut eb' li xmoos.\nJun reheb' li xmoos laj Nabal kixye chaq re li x'Abigail li kixb'aanu laj Nabal. Jo'kan naq li x'Abigail kixyiib' sa' junpaat li tzakahemq ut kixk'am sa' xb'eeneb' li b'uur. Naq li x'Abigail kixtaw sa' b'e laj David kikub'eek, kixwiq'ib' rib' chiru ut kixye re: ‹B'aanu usilal! Maak'e sa' aach'ool li kixb'aanu aawe linb'eelom. Maak'a' xna'leb', jo'kan naq ink'a' naxk'oxla chi'us k'aru naxb'aanu. Xink'am chaq li tzakahemq, k'ul b'aanu usilal! Ut chaakuy qamaak›.\nLaj David kixye re li x'Abigail: ‹Wank aana'leb', xaab'aanu naq ink'a' tinkamsi laj Nabal xb'aan naq kimaakob'k chiwu. Anaqwan tuqub' aach'ool ut ayu sa' laawochoch›. Naq kikamk laj Nabal li x'Abigail kiwank ajwi' cho'q rixaqil laj David.\nAni xk’ab’a’ li ixqa’al li yook chi chalk chiru laj David? Chanru li ixqa’al a’in?\nAni laj Nabal?\nK’a’ut naq laj David kixtaqlaheb’ li winq chi xpatz’b’al usilal chiru laj Nabal?\nK’aru kixye laj Nabal reheb’ li winq li kixtaqlaheb’ laj David? K’aru kixb’aanu laj David naq kirab’i li kixb’aanu laj Nabal?\nChanru kixk’utb’esi li x’Abigail naq wank xna’leb’?\nChaawil li naxye 1 Samuel 22:1-4.\nK’aru chaab’il eetalil ke’xkanab’ li xjunkab’al laj David re naq tqatenq’a qib’ sa’ li xtenamit li Jehob’a? (Pro. 17:17; 1 Tes. 5:14.)\nChaawil li naxye 1 Samuel 25:1-43.\nK’a’ut kiyeemank naq laj Nabal maak’a’ xna’leb’? (1 Sam. 25:2-5, 10, 14, 21, 25.)\nK’aru tento te’xtzol eb’ li ixaqilb’ej chirix li x’Abigail? (1 Sam. 25:32, 33; Pro. 31:26; Efe. 5:24.)\nK’aru wiib’ chi maak kixb’aanu raj laj David wi li x’Abigail ink’a’ raj kixtenq’a? (1 Sam. 25:31, 33; Rom. 12:19; Efe. 4:26.)\nChanru te’xk’am reheb’ li winq rik’in li Jehob’a naq naroxloq’iheb’ li ixq jo’ kixb’aanu laj David rik’in li x’Abigail? (Hech. 21:8, 9; Rom. 2:11; 1 Ped. 3:7.)


TITO 1 KEK - Li Hu li Quixtzˈi̱ba li San Pablo re - Bible Gateway\nTITO 1 Kekchi (KEK)\nLi Hu li Quixtzˈi̱ba li San Pablo re laj Tito\nLaj Pablo naxqˈue xsahil xchˈo̱l laj Tito\n1 La̱in laj Pablo. Yo̱quin chi tzˈi̱bac a̱cuiqˈuin, at Tito. Nincˈanjelac chiru li Dios ut la̱in x‑apóstol li Jesucristo. Xakabanbilin xban li Jesucristo re xtenkˈanquileb li sicˈbileb ru xban li Dios re nak tzˈakalak re ru lix pa̱ba̱leb. Ut xakabanbilin re xtenkˈanquileb re nak teˈxtau ru chi tzˈakal li xya̱lal li colba‑ib ut ta̱ti̱cobresi̱k lix chˈo̱leb. 2 Ninchˈolob li xya̱lal aˈin chiruheb re nak teˈpa̱ba̱nk ut teˈxyoˈoni li junelic yuˈam. Najter kˈe cutan li Dios quixyechiˈi chak li junelic yuˈam. Li Dios incˈaˈ naticˈtiˈic. 3 Nak quicuulac xkˈehil li Dios laj Colol ke quixcˈutbesi li xya̱lal li colba‑ib chiku. Tenebanbil saˈ inbe̱n xban li Dios xchˈolobanquil xya̱lal li colba‑ib yalak bar. 4 Yo̱quin chi tzˈi̱bac a̱cuiqˈuin, at Tito. La̱at chanchanat tzˈakal cualal saˈ xcˈabaˈ li kapa̱ba̱l. Chicua̱nk taxak a̱cuiqˈuin li usilal ut li tuktu̱quilal li naxqˈue li Dios li kaYucuaˈ ut li naxqˈue li Jesucristo laj Colol ke.\nLi cˈanjel tenebanbil saˈ xbe̱n laj Tito\n5 Xatincanab aran saˈ li tenamit Creta re nak ta̱cˈu̱b ru li cˈaˈru toj yi̱ba̱c naraj ut re nak ta̱xakabeb li teˈcˈamok be chiruheb laj pa̱banel saˈ li junju̱nk chi tenamit. Joˈ xinye a̱cue, joˈcan ta̱ba̱nu. 6 Ti̱cak xchˈo̱l li ani ta̱xakab re nak ma̱cˈaˈ ta̱yehekˈ chirixeb. Junak ajcuiˈ li rixakil ut aj pa̱banelakeb li ralal xcˈajol. Cha̱bilakeb xnaˈleb ut teˈabi̱nk chiruheb lix naˈ xyucuaˈ. 7 Li ani nacˈamoc be chiruheb laj pa̱banel, li jun aˈan aj cˈanjel chiru li Dios. Joˈcan nak tento nak ti̱cak xchˈo̱l re nak ma̱ ani ta̱a̱tinak chirix. Moco kˈetkˈetak ta ut moco chˈinpoˈak ta, chi moco ta̱cala̱k, chi moco ta̱pletik. Ut ma̱cuaˈak aj rahol ru biomal, chi moco tixsicˈ xtumin riqˈuin balakˈic. 8 Junak aj cˈanjel chiru li Dios naxcˈuleb li rulaˈ chi sa saˈ xchˈo̱l ut nasahoˈ ajcuiˈ saˈ xchˈo̱l riqˈuineb li nequeˈba̱nun re li us. Laj cˈanjel chiru li Dios toj naxcˈoxla chi us li cˈaˈru naxba̱nu ut junelic cua̱nk saˈ usilal riqˈuineb li ras ri̱tzˈin. Ti̱c xchˈo̱l ut naxcuy xnumsinquil li raylal ut li a̱le̱c. 9 Incˈaˈ nachˈinan xchˈo̱l saˈ lix pa̱ba̱l. Naxpa̱b ban chi anchal xchˈo̱l li xya̱lal li quicˈuteˈ chiru re nak tixnau xchˈolobanquil li xya̱lal chiruheb li rech aj pa̱banelil ut tixnau xqˈuebal xnaˈlebeb li nequeˈcuechˈin re li cˈaˈru naxye. 10 Chaqˈuehak retal ani ta̱xakab chokˈ aj cˈamol be xban nak nabaleb li incˈaˈ nequeˈxtau xya̱lal. Nequeˈa̱tinac chi ma̱cˈaˈ rajbal ut nequeˈxbalakˈi li tenamit. Kˈaxal cuiˈchic nabaleb joˈcaneb xnaˈleb saˈ xya̱nkeb li kech aj pa̱banelil aj judío. 11 Eb aˈan tento xkˈusbaleb re nak teˈxcanab li balakˈi̱nc. Yo̱queb xpoˈbal xchˈo̱leb li ju̱nk cabal riqˈuin xcˈutbal li moco ya̱l ta. Riqˈuin balakˈi̱nc nequeˈxtau lix tumineb. 12 Eb laj Creta queˈxqˈue jun li cui̱nk aj kˈe chokˈ xprofeteb. Li cui̱nk aˈan quixye chi joˈcaˈin chirixeb li rech tenamitil: laj Creta junes ticˈtiˈic nequeˈxba̱nu. Chanchaneb li joskˈ aj xul. Eb aˈan aj num cuaˈineleb ut incˈaˈ nequeˈraj trabajic, chan. 13 Ut ya̱l ajcuiˈ li quixye. Joˈcan nak cau chakˈuseb re nak teˈcacuu̱k xchˈo̱leb saˈ lix pa̱ba̱leb. 14 Chakˈuseb re nak incˈaˈ teˈxpa̱b li ticˈtiˈ li nequeˈxyoˈob laj judío chi moco cheˈxpa̱b lix chakˈrabeb li cui̱nk li nequeˈtzˈekta̱nan re li tzˈakal ya̱l. 15 Li ti̱queb xchˈo̱l, chixjunil li cˈaˈak re ru cha̱bil chiruheb xban nak nequeˈxsicˈ li cˈaˈru cha̱bil. Aˈut eb li incˈaˈ ti̱queb xchˈo̱l, ma̱cˈaˈ cˈaˈru us chiruheb xban nak numtajenak xyibal ru lix naˈlebeb ut incˈaˈ us lix cˈaˈuxeb. 16 Nequeˈxye nak nequeˈxpa̱b li Dios, aban riqˈuin li cˈaˈru nequeˈxba̱nu nacˈutun nak moco ya̱l ta. Aj kˈetoleb ra̱tin li Dios ut kˈaxal yibru lix naˈlebeb. Incˈaˈ useb. Ma̱cˈaˈ junak cha̱bil cˈanjel ta̱ru̱k teˈxba̱nu.


Li Santil hu 1 JUAN 1\nLi Xbe̱n Hu li Quixtz'i̱ba li San Juan\nResil li Jesucristo li naq'uehoc re li kayu'am\n1 Nintz'i̱bac e̱riq'uin chirix li Dios C'ajolbej li cuan chalen chak sa' xticlajic li ruchich'och'. La̱o quikil riq'uin xnak' ku ut coa̱tinac riq'uin. Quikil ru a'an chi tz'akal ut xkach'e' riq'uin kuk'. A'an a'in li A̱tin naq'uehoc yu'am. 2 Quic'utbesi̱c chiku li naq'uehoc yu'am. Quikil ru a'an. Jo'can nak nakach'olob xya̱lal che̱ru chirix a'an, li naq'uehoc yu'am chi junelic. A'an li cuan chak riq'uin li Acuabej Dios. A'an quixc'utbesi rib chiku. 3 Nakach'olob xya̱lal che̱ru chirix li c'a'ru quikil ut li c'a'ru quikabi re nak tocua̱nk chi sum a̱tin chi kibil kib. Ut tocua̱nk ajcui' chi sum a̱tin riq'uin li Acuabej Dios ut riq'uin li Jesucristo, li Ralal. 4 Sa' li hu a'in nakatakla xyebal e̱re re nak chitz'aklok ru lix sahil e̱ch'o̱l che̱junilex, jo' ajcui' lix sahil kach'o̱l la̱o.\nLi Dios, a'an cutan saken\n5 A'an a'in li a̱tin quikabi riq'uin li Jesucristo. Ut a'an li nakach'olob xya̱lal che̱ru. Li Dios, a'an li cutan saken. Riq'uin li Dios ma̱c'a' k'ojyi̱n. Ti̱c ban xch'o̱l li Dios. Relic chi ya̱l nak ma̱c'a' ma̱usilal riq'uin. 6 Cui nakaye nak cuanco chi sum a̱tin riq'uin li Dios ut cui toj nakaba̱nu li inc'a' us, yo̱co chi tic'ti'ic. Ut inc'a' nakatzol kib chixba̱nunquil li ya̱l. 7 Ut cui nakaba̱nu li c'a'ru naraj li Dios, jo' naxc'utbesi chiku li Cristo, cuanco chic chi sum a̱tin chi kibil kib. Ut lix quiq'uel li Jesucristo li Ralal li Dios naxch'ajobresi li ka̱m ut narisi chixjunil li kama̱c.\n8 Cui nakaye nak ma̱c'a' kama̱c, nakabalak'i kib ut moco ya̱l ta li yo̱co chixyebal. 9 Cui nakaxo̱to li kama̱c chiru li Dios, relic chi ya̱l nak a'an ti̱c xch'o̱l chixcuybal chixsachbal li kama̱c, ut ta̱risi chixjunil li kama̱usilal. 10 Cui ut nakaye nak inc'a' xoma̱cob nakaq'ue li Dios chok' aj tic'ti'. Ut inc'a' nakapa̱b li ra̱tin.